NULEPA HNA Nan Fale kha ‘Khamhnak i a Kalpi khotu Fimnak’ Ngeih awkah Bawm Hna U | Vennak Innsang\n“Na ngakchiat lio tein Cathiang kha a hngalmi na si; na hngalh bangin Cathiang nih cun Khrih Jesuh zumhnak thawngin hmuhmi khamhnak i aan kalpi khotu fimnak kha aan pek.”—2 TIM. 3:15.\nHLA: 1, 41\nCathiang hngalh timi cu zei sullam dah a si?\nFek tein zumh timi cu zei sullam dah a si?\nKhamhnak ah a kalpi khotu fimnak timi cu zei sullam dah a si?\n1, 2. Nulepa cheukhat cu an fale nih Jehovah sinah i pumpek in tipil in an duh tikah zeicah an lungre a theih khawh men?\nBAIBAL a cawngmi tampi cu Jehovah sinah an i pumpe i tipil an ing. An lak i tampi cu biatak ah a ṭhangmi le a ṭha bikmi lam aa thimmi mino an si. (Salm 1:1-3) Nang cu Khrihfa nulepa na si ahcun na fa tipil a in lai ni kha naa ngaih tuk ko lai.—3 Johan 4 he tahchunh.\n2 Asinain na lungretheihnak a um rih men ko lai. Mino cheukhat cu tipil an in hnuah Pathian phunglam ningin nun cu a ṭha bikmi a si taktak maw tiah an lung a hrinmi kha na hmuh men lai. Cheukhat nih cun biatak hmanh an kaltak men lai. Cucaah na fa nih Jehovah a hun biak hnuah aa thlen lai asiloah biatak a duhnak a tlau lai kha na thin a phang men lai. Na fa cu kumzabu pakhatnak i Efesa Khrihfabu hna bantuk a hung si kho. Jesuh nih hitin a ti hna: “Hmasa i na rak ka dawt bantuk khan na ka daw ti lo.” (Biat. 2:4) Na fa nih Pathian a dawt zungzal nakhnga le khamhnaklei ah a ṭhan nakhnga zeitindah na bawmh khawh? (1 Pet. 2:2) Timote sinin kan cawn khawh.\n“Cathiang Kha A Hngalmi Na Si”\n3. (a) Timote cu zeitindah Khrihfa pakhat a hung si i a hngalhmi kong kha zeitindah a lehrulh? (b) Paul nih Timote kha zei a kong pathum cawn dingin dah a forh?\n3 Lamkaltu Paul cu AD 47 ah Listra khua ah a voikhatnak a rak tlawng. Mah lioah kumhrafai a simi Timote nih Jesuh kong a rak theihmi a si men lai. A hngalhmi kha a nunnak ah a hman i kumhnih a rauh hnuah Paul he khual an tlawngṭi. Kum 16 hrawng a rauh hnuah Paul nih Timote sinah hitin a ṭial: “Nang cu biatak kaan cawnpiakmi ah khan dir law fek tein zum peng ko. Nangmah cawnpiaktu saya cu ahodah kan si kha na kan hngalh i na ngakchiat lio tein Cathiang [Hebru Cathiang], kha a hngalmi na si; na hngalh bangin Cathiang nih cun Khrih Jesuh zumhnak thawngin hmuhmi khamhnak i aan kalpi khotu fimnak kha aan pek.” (2 Tim. 3:14, 15) Paul nih Timote kha (1) cathiang hngalh awk, (2) a cawnmi kha fek tein zumh awk le (3) Khrih Jesuh zumhnak thawngin hmuhmi khamhnak i a kalpitu fimnak ngeih awkah a forhmi bia kha i cinken.\nA ngakchia tukmi an si hmanhah Baibal ah a ummi minung le thil sining kong hna kha an hngalh khawh\n4. Fale cawnpiaknak ah zei hna dah nan hman? (A hramthawknak hmanthlak zoh.)\n4 Khrihfa nulepa a simi nih nan fale kha Hebru Baibal le Khrihfa Greek Baibal a simi cathiang kha hngalhter nan duh ko hna lai. A ngakchia tukmi an si hmanhah Baibal ah a ummi minung le thil sining kong hna kha an hngalh khawh. Nulepa nih fale bawmhnak caah hman khawhmi video, brochure le cauk tampi kha Jehovah bupi nih a kan timhpiak. Nan holh in chuahmi zei hna dah a um? Jehovah he pehtlaihnak ṭha an ngeih nakhnga Baibal i a hrampi hngalhnak an ngeih a hau.\n‘Fek tein Zumh’\n5. (a) ‘Fek tein zumh’ timi cu zei sullam dah a si? (b) Timote nih Jesuh kong thawngṭha fek tein a zumh ti kha zeitindah kan hngalh khawh?\n5 Baibal chungah a ummi minung le thil sining kong hna cawnpiak lawngin a za lo. Timote zong nih ‘fek tein a zumhmi’ kha i cinken. Paul nih a hmanmi mah Greek biafang cu “thil pakhatkhat a hmaan ti zumh le i fian” timi sullam a ngei. Timote nih a “ngakchiat lio tein” Hebru Baibal kha a rak hngalh. A hnuah Jesuh cu Messiah a si ti kha a hun zumh. Timote cu a zumhnak a hun ṭhawng tuk i tipil a ing. Cun missionary pakhat in Paul he rian an ṭuanṭi.\n6. Nan fale nih Baibal in an hngalhmi kha an zumh nakhnga zeitindah nan bawmh khawh hna?\n6 Timote bantukin nan fale nih ‘fek tein an zumh’ nakhnga zeitindah nan bawmh khawh hna? Pakhatnak, na lung sau. A fekmi zumhnak ngeih awkah a caan pek a hau. Nanmah nih nan zumh ruangah nan fale zong nih an zumh ve lai tinak a si lo. Fale pakhat cio nih Baibal an zumhnak a feh nakhnga “chia le ṭha thleidan khawhnak” an ngeih a hau. (Hebru 5:12 rel.) Nulepa nih nan fale an zumhnak a feh nakhnga nan bawmh khawh hna, a hleiin biahalnak an tuah tikah nan bawmh khawh hna. Tahchunhnak pakhat hi zohhmanh u sih.\n7, 8. (a) Pa pakhat nih a fanu a cawnpiak tikah zeitindah lungsaunak a langhter? (b) Na fale cungah zeitik ah dah lungsaunak na ngeih a herh?\n7 Kum 12 fanu a ngeimi Thomas nih hitin a chim: “‘Vawleicung i thilnung pawl karhnak caah Jehovah nih thlennawnnak a hmang maw?’ asiloah ‘Thil sining ṭhatternak caah phu pakhatkhat, tahchunhnak ah, thimnak ti bantuk ah zeicah kan i tel lo?’ tiah ka fanu nih a ka hal tawn. A caan ahcun zeidah zumh ding ti kha chimh sawhsawh lo awkah kaa zuam tawn. Mi pakhat i a zumhnak cu a kong nganpi pakhat thawngin si loin langhtertu thil hmetete tampi thawngin a si.”\n8 Thomas nih a fanu ṭha tein cawnpiak khawh awkah lungsau a hau ti zong a hngalh. A tak ti ahcun Khrihfa dihlak nih lungsaunak ngeih a hau. (Kol. 3:12) Thomas nih a fanu a zumhnak a feh khawh nakhnga bawmh awkah a caan pek le bia tampi in ruah a hau ti kha a hngalh. Baibal in a hngalhmi kong hna kha i ruahceihṭi a hau ti zong a hngalh. Thomas nih hitin a ti: “A hleiin a biapimi kong hna ah kan fanu nih a hngalhmi kong hna hi a zum taktak maw, a hngalthiam taktak maw ti kha ka nupi he hngalh kan duh. Biahalnak a kan tuah ahcun a ṭhami a si. A tak ti ahcun ka fanu nih thil pakhat kha biahalnak tuah loin a cohlan lai ti ka phang.”\nNa fale nih Baibal an zumhnak a feh nakhnga bawmh awkah na lung a sau a hau\n9. Na fale nih Baibal an zumhnak fehter awkah zeitindah na bawmh khawh hna?\n9 Nulepa nih lungsau tein an fale an cawnpiak hna tikah an fale nih zumhnak “a kauhning le a sauning le a sanning le a thuhning” kha an hun hngalhthiam lai. (Efe. 3:18) An kum le hngalhthiamnak an ngeihning he aa tlakin kan cawnpiak khawh hna. An hngalhmi kong hna an hun zumh tikah an sianginn kaiṭi hawi pawl telin midang sinah an zumhnak kilven an i fawih lai. (1 Pet. 3:15) Tahchunhnak ah, kan thih tikah zeidah kan ton lai timi kong kha na fale nih Baibal in an fianter kho maw? Baibal fianternak kha an hngalthiam maw? * Na fale nih Baibal an zumhnak a feh nakhnga bawmh awkah na lung a sau a hau, asinain mah cu a phu tuk.—Deut. 6:6, 7.\nNa tuahsernak cu na fale an zumhnak fehternak caah a biapi tukmi a si\n10. Fale cawnpiaknak ah a biapi tukmi lam pakhat cu zeidah a si?\n10 Na tuahsernak cu na fale an zumhnak fehternak ah a biapi tukmi a si. Fanu pathum a ngeimi Stephanie nih hitin a chim: “Ka fale kha an ngakchiat lio tein ‘Jehovah cu a um i a dawtnak le a phunglam hna cu an ding ti ka zumhnak a ruang kha ka chim hna maw? Jehovah ka dawt taktakmi kha ka fale nih fiang tein an hmu kho maw? tiah keimahle keimah kaa hal tawn. Keimah nih ka zumh lomi kha ka fale nih an zumh lai tiah kaa ruahchan kho lo.”\n‘Khamhnak ah a Kalpi Khotu Fimnak’\n11, 12. Fimnak timi cu zeidah a si, mah cu mi pakhat i a kum cungah aa hngat lo ti kha zeitindah kan hngalh khawh?\n11 Kan cawn cang bantukin Timote nih (1) cathiang kha a hngalh i (2) a cawnmi kong kha a fek tein a zumh. Asinain Paul nih Timote kha cathiang nih “khamhnak ah aan kalpi khotu fimnak” an ngeihter khawh tiah a timi cu zei sullam dah a si?\n12 Insight on the Scriptures, Uk 2nak ah Baibal nih fimnak ah “buaibainak hna tawnghtham khawh awk, hrial khawh awk, hmuitinh phanh khawh awk le midang ruahnak cheuh khawh awkah hngalhnak le hngalhthiamnak hna hman khawhnak aa tel. Mah cu hruhnak he aa ralkahmi a si” tiah a fianter. “Ngakchia nih hin hruhnak thil . . . hi an tuah tawn phung a si” tiah Baibal nih a ti. (Ptb. 22:15) Hruhnak he aa ralkahmi fimnak cu puitlingmi sinak a langhtertu pakhat a si. Mi pakhat cu a kum a hun upat ruang men ah si loin Jehovah a ṭih i a nawl a ngaih caah thlaraulei patling a hung si.—Salm 111:10 rel.\n13. Mino pawl nih khamhnak a kalpi khotu fimnak an ngeih kha zeitindah an langhter khawh?\n13 Thlaraulei nutling, patling a simi mino pawl cu an duhnak asiloah ṭhirual hneknak ruangah “tilet le thlichia bantuk a simi nih a kenkip ah a choihmi” an si lo. (Efe. 4:14) Mah canah “chia le ṭha thleidan khawhnak” kha hmangin a ṭha le ṭha lo hngalh awkah an i zuam. (Heb. 5:14) Cucaah an nu le an pa asiloah a dang upa pawl nih an hmuh hna lo hmanhah a ṭhami biakhiahnak an tuah. (Fil. 2:12) Cu bantuk fimnak cu khamhnak caah a herhmi a si. (Phungthlukbia 24:14 rel.) Nan fale nih cu bantuk fimnak an ngeih nakhnga zeitindah nan bawmh khawh hna? Nan sunsakmi thil kha nan hngalhter hna a hau. Nan biachim le nan tuahsernak in Baibal phunglam ningin nun nan zuammi kha an hmuh awk a si.—Rom 2:21-23.\nNulepa nih i zuam peng cu zeicah a biapit tuk?(Catlangbu 14-18 zoh)\n14, 15. (a) Tipil in a duhmi mino pakhat nih zei kong dah a ruah awk a si? (b) Pathian nawlbia zulhnak in hmuhmi thluachuah kong ruah awkah nan fale kha zeitindah nan bawmh khawh hna?\n14 Nan fale an zumhnak fehter awkah a ṭhami le a ṭhalomi kong chimhnak lawngin a za lo. Hi bantuk biahalnak hna hi tuaktan awkah nan bawmh hna awk a si: ‘A ṭhami a lomi thil hna kha zeicah Baibal nih a thlauh? Baibal phunglam hna cu ka caah a zungzal in a ṭhami a si ti kha zeitindah ka zumh khawh?’—Isa. 48:17, 18.\n15 Na fa nih tipil in a duh ahcun mah he aa tlaimi rian kong zong thukpi in ruah awkah na bawmh a hau. Mah rian kha zeitindah a hmuh? Zei ṭhatnak dah a hmuh lai? Zei thil hna dah a hlawt lai? Hlawtmi nakin ṭhatnak cu zeitindah a ngan deuh? (Mar. 10:29, 30) Mah kong hna kha tipil in hlanah ṭha tein ruah cu a biapi tuk. Nawlngaihnak in hmuhmi thluachuah le nawlngaih lo ruang i hmuhmi ṭhatlonak hna kha ṭha tein ruah awkah na fa kha bawm. Mah tikah Baibal phunglam zulh cu a caah a zungzal in a ṭhami a si ti kha cohlan awkah aa fawih deuh lai.—Deut. 30:19, 20.\nTipil a Ing Cangmi Mino Pakhat nih Hneksaknak a Ton Tikah\n16. Tipil a ing cangmi fale an zumhnak a hun der tikah nulepa nih zeidah an tuah awk a si?\n16 Na fa cu tipil a in hnuah biatak he aa tlaiin a lung a hrin ahcun zeidah na tuah khawh? Tahchunhnak ah, na fa nih vawlei thil hna kha a hun duh men lai. Asiloah Baibal phunglam zulh cu nunnak ah a ṭha bikmi a si timi kong he aa tlaiin a lung a hring men lai. (Salm 73:1-3, 12, 13) Mah tikah na lehrulhning cu Jehovah a bia zungzal lai maw, zungzal lai lo timi cungah huham a ngei kho. Na fa cu a ngakchia tukmi asiloah kumhrafai a si hmanhah mah ruangah bia i al lo dingin i zuam. Mah canah na dawtmi le bawmh na duhmi kha hngalhter.\n17, 18. Mino pakhat nih lunghrinnak a hun ngeih ahcun nulepa nih zeitindah an bawmh khawh?\n17 Tipil a ing cangmi mino pakhat cu Jehovah sinah aa pumpe cangmi a si. Mah cu zeidang vailte nakin Jehovah dawt awk le a rianṭuan awkah bia aa kammi a si. (Marka 12:30 rel.) Jehovah nih mah biakamnak kha a biapi tukmi in a hmuh i biakamnak a tuahtu zong nih a biapimi in a hmuh ve awk a si. (Pct. 5:4, 5) Mah kong kha aa tlakmi caan ah nem tein na fa na chimh khawh. Asinain Jehovah bupi nih a kan timhpiakmi a kong hna kha nulepa nih ṭha tein rel le hlathlainak tuah hmasa a hau. Jehovah sin i pumpeknak le tipil innak cu a biapi tuk, asinain mah nih thluachuah tampi a hmuhter lai.\n18 Tahchunhnak ah, Mino Biahalnak—Hmualngeimi Lehnak, Uk 1nak, thleihhlei i “Nulepa Biahalnak” timi ah a ṭhami ruahnak cheuhnak hna na hmuh khawh. Mah ah kumhrafai a simi na fa nih biatak a hlawt tiah khulrang in ruat colh hlah, zei ruangah dah a si ti kha hngalh awkah i zuam tiah nulepa kha ruahnak a cheuh hna. Mah cu lilennak le ṭhirual pawl hneknak ruangah a si kho. Asiloah a dang mino pawl cu Jehovah rianṭuannak amah nakin an ṭhangcho deuh tiah a ruah caah a si kho men. “Mah a kong lam hna cu zumhnak i a hrampi he aa pehtlaimi a si lo. Na zumhnak ningin na fa nih zulh aa harhmi men lawng a si” tiah thleihhlei nih a fianter. Biatak he aa tlaiin lunghrinnak a ngeimi fale kha nulepa nih zeitindah bawmh khawh a si timi ruahnak cheuhnak tampi zong aa tel.\n19. Nulepa hna nih fale kha ‘khamhnak i a kalpi khotu fimnak’ ngeih awkah zeitindah an bawmh khawh hna?\n19 Nulepa nih fale kha “Khrihfa ziaza le cawnpiaknak he” ṭhanter awkah a biapi tukmi rian le tinvo an ngei. (Efe. 6:4) Kan cawn cang bantukin fale kha Baibal biatak cawnpiak lawng si loin an hngalhmi kha fek tein an zumh nakhnga bawmh an hau. An zumhnak a feh tikah Jehovah sinah i pumpek in lungthin dihlak in biak awkah a forh hna lai. Jehovah Bia, a thiang thlarau le naa zuamnak nih na fa cu ‘khamhnak i a kalpi khotu fimnak’ ngeih awkah bawm hram ko seh.\n^ cat. 9 “Baibal Cawnpiakmi Taktak cu Zeidah a Si? timi hlathlainak cauk cu Baibal biatak hngalhthaim awk le fianter awkah mino he, upa he a bawmmi a ṭha bikmi hriamnam a si. Jw.org ah holh phun tampi in hmuh khawh a si. BIBLE TEACHINGS > BIBLE STUDY TOOLS timi tangah zoh.\nThlaraulei nutling, patling timi cu Jehovah a ṭih i a nawlngaih a duhmi kha a si. Jehovah lunglawmh ter awkah a ṭhami biakhiahnak tuah aa zuam. Zeitluk in a ngakchiami a si hmanhah thlaraulei ah nutling, patling a si kho ko


Rev. E. Za Bik Phungchim\nANTAMCI TIA ZUMHNAK LE TLANG THIAL KHAWH NAK\nPrinceton July 4, 1999.\nBaibal caangthim: Matthai 17:20\n"Jesuh nih cun, Nan zumhnak a zaat lo caah a si. Hihi va philh hlah u; Anttam ci tluk in a ngan mi zumhnak nan ngeih ahcun, hi tlaang hi "I thawn" ti ulaw aa thawn ko lai.Zei poahpoah kha nan tuah khawh ko lai".\nBiadomhnak :- A hmasabik ah Pu Lianhmung Sakhong nih zapi nan ai-awh in hi phungchim hi a von ka thiah caah ka lawm ngaingai. Phungchim ding topics hi tampi zong ka hei ngei kho ve ko hnga nain atu voi khat te lawng caan peek a si tikah zei kong ka chim ah dah a reltu caah santlai a si hnga ti mi hi sermon tampi peek nak in kai harh deuh. Hi sermon hi santlai in nan hmuh a si ahcun Email a ngei lo mi zong nih rel kho ve hna she law ka lawm ko hnga. Amah belte ngeihthiam kan hal duh mi hna cu hi Baibal caangthim hi cafang in kalpi (literal interpretation) ding phun cu a si lo; sullam in kalpi le ruah ding a si caah fianternak ah philosophy hna ka vun telh pah len mi ruangah acheu cu an tuaitam sual men hna lai. Cun ka sermon a sau fawn lai.Cucaah careltu nih rak ka ngaithiam u tiah atu tein kan nawl hna.\nI : SULLAM FIANTERNAK\nHika Baibal caang ah hin "Tlaang"(mountain) a sullam cu a har, a saang, a rih tuk caah minung thazaang le thil ti khawhnak nih a phanh khawh lo mi tiah kan ruah mi thil a si; "Anttam ci" cu thil fate a si ko nain a vun keuh i kung le hnah a vun vuak ciammam ahcun vate hmanh nih dornak ah an hman(Matt.13:31-32).Cutluk thil fate chung cun thil ngan,tthawng,bochan tlaak ah a von i cang mi thil a si; "Zumhnak" cu Pathian muisam he ai lo in ser mi minung chungah a um mi tthawnnak a si. Dai zirziar tein a um ahcun zeihmanh a si lo; sihmanhsehlaw Pathian zumhnak le bochannak taktak he a cawlcangh tikah a tthawng, a huai-sen tuk (dynamic power) i Paul nih Phil.4:13 ah a chim bantuk in minung caah a si kho lo, a har tuk tiah kan ruahmi hmanh an si kho(making the impossible possible) i tlaang lawng hmanh silo in vawlei pi hmanh a thawn, a thlen khawh.\nKan Bawipa Zisu nih hi tahchunhnak bia a chim mi hi sullam-bing-ta-let (paradoxical) ngai a si, zeicahtiah anttam ci ngaw thil fate si ttung i cu tluk tthawn hoi ttung i tlaang hmanh vun tthial khawh cu zumh awk ah a har ngai mi le khuaruahhar thil a si. Zisu chan ah khan Atom bomb le Nuclear bomb hna hi rak um cang seh law cu minung chung i Pathian zumhnak le bochannak thazaang a tthawn ning zia hrilhfiahnak ah hin anttam ci bianabia hman lo in Atom bomb bianabia in a rak chim ko hnga tiah ka ruah. A zeibantuk bianabia le tahchunhnak in chim zong ah hika ah a fiang ko mi cu: "Pathian bochannak,zumhnak le thlacamnak taktak he cun minung khuaruahnak le mit hmuh ah a si kho lo kan ti mi tlaangpi bantukin ai chong ko mi harnak hmanh khi Pathian muisam lo in sermi minung nih tuah khawh a si ko" ti kha a chim duh mi cu a si ko.\nKan Bawipa chimmi hi a dik hrimhrim ko. Kan Laitlang le Laimi kan nunnak nih hin zeimaw zat cu tette a khaan ko tiah ka ruah.Keimah ka mithmuh chung koko hmanh ah thil ai thlen ning ka ruah tikah khuaruahhar a si.Pumpak nunnak in kan zoh a si ahcun, atu hi Email sermon reltu pakhat cio nan hnulei kum 35 hrawng kha vun zoh hmanh. Europe le Amerika Laimi nih von phanh ding hna hi cu zanmang hmanh ah kan ruah ngam lo mi, tlaang sangpi bantuk in ai chong mi a si nain Pathian nih Amah bochannak,zumhnak le thlacamnak he can saupi nan thlacamnak le nan rak i timhtuahnak kha nihin a tlaam a tlin ter.Kan miphun chungin can tawite karlak ah mifim, cathiam le Doctor degree tiang ngei mi tampi kan in ngeih cang hna.Hi hnu zong ah hnuzultu an um rih lai ti ka zumh.A min kan hna hmanh nih a theih bal lo mi Linguistic cawnnak hna zong ah Kenneth Van Bik le Ceu Hlun nih an cawn lio cuahmah ti ka theih. Hi vialte ruah tikah Pathian thangtthat lo khawh a si lo. Amah belte minung kan nunnak ah kan tlaang hna hi ai changchang in tampi an um caah tthial ding tlaang tampi kan ngei rih ti kha kan hngalh a hau. Pathian bochannak taktak ah ai hngat mi anttam ci tia zumhnak (Christocentric mustard seed-like faith in God) nih minung hmang in thil a ti khawh ning hi cu khuaruahhar a si ko. Amah belte kha anttam ci tia zumhnak kha kan thlau sual nak hnga lo i ralrin peng a hau.\nII : Pathian LAWNG RINH MAW/MINUNG LAWNG RINH MAW TIMI TUAITAMNAK\nKan Bawipa Zisu le kan Baibal nih zumhnak le thlacamnak empha size a tuah tikah hin Krifabu zumhnak tuanbia (History of Church Doctrines) kan zoh tikah (i) Krifabu kha tthen hnih ah a tthen; (ii) kan Laitlang zong ah a kan tthen.A ruang: zumhnak le thlacamnak ti mi ah hin (a) minung ttuanvo ai tel chih (God working through human agency) ti a pom mi le, (b) minung ttuanvo zeihmanh ai tel lo, zumh le thlacam poh ahcun Pathian nih a tuah dih lai ti a pom mi kan i dang. Lungfiannak caah hi kan i tthennak kong a background tawitein ka vun chim ta lai.\n(i) Krifabu kha tthen hnih ah a tthen:- Krifa zumhnak remhnak pa Luther, Calvin le Zwingli hna nih 16th century ah Reformation an rak thok hlan ah hin vawleicung Krifa biaknak cu RCM arak si.RCM nih minung cu Pathian muisam he ai lo in ser mi kan si (Gen.1:27) ti mi sullam an zumhning ah hin 'minung thil ti khawhnak' (human possibility) ai tel chih ti kha faak ngai in an zumh. Cu an zumhning an luan chin lengmang tikah a donghnak ah cun khamhnak certificate tiang in an zuar phah(sale of indulgence).Phun dang in chim ah cun minung nih khamhnak rian kha Pathian kut in an chuh i an minung hawi dang kha an peek hna. Cutikah Luther, Calvin le Zwingly nih Reformation=Remhnak (a taktak ah cun taw-hlan-zi a si ko) an tuah i RCM zumhning le pomning vialte kha aling-let (opposite) in an kalpi. Cu hruainak tang i a um mi hna cu atu Protestant(= ka duh loh tiah ati mi) hna hi kan si. Remhnak pale hna nih krifa zumhnak tung-tlaang an vun ser ve mi chung ah (a) minung cu zeihmanh lo kan si,Pathian lawnglawng; (b)tlangbawi hna nih zeihmanh chimrel piak ahau lo, zumtu poh tlangbawi kan si dih, ti kha thih ngamh in an vun dirpi ve.\nProtestant Reformation cawlcanghnak kha a vun karhcho ciammam i kum zabu pakulnak a dih dengmang tiang kha "zumhnak tung-tlaang" an bunh ta mi kha a hmun. Hrahhram tein mi kha an hnek hna caah Protestant ka si a ti ttung i kha zumhnak tung-tlaang khan tlawmte a pial mi cu Calvin chan ah hin krifa tampi an rak thah hna. Cun minung cu zeihmanh a si lo (man is nothing) timi dirhmun kha luan tuk leh pek in an vun kalpi tikah Paul i Zudah dohnak i a chim mi (Abraham cu minung ttuannak le tuahnak in a si lo,zumhnak in Pathian hmai ah thiancheh a si..Rom.4:1-8) rumro kha an dirhmun dirkamhnak caah an vun hman ve.Cucaah a can ah cun Zisu cawnpiaknak (zum u,tuah u =minung rian) le Paul cawnpiaknak (tuahsernak a si lo,zumhnak lawng) ti mi hna artlaang in kalpi ti loin Zisu le Paul hna an ertau ter phah tawn hna. RCM tu nih cun minung thil ttha tuahnak in hmuh khawh mi (merits) hi atu tiang an zumh peng ko rih. Tuchan zongah vawleicung khuaza kip ah Fundamentalist le Conservativehna nih "minung cu zeihmanh a si lo"(man is nothing)ti mi cu fakpi in an dirpi i Baptist ai ti mi ciocio hmanh Northern Baptist le Southern Baptist ti in an i tthen phah nak a si.\nReformation nih 'minung cu zeihmanh a si lo' timi luantuk in an kalpi ve tikah minung ttuanvo tuahnak ding ah lam a kham tu a si tiah Remhchinnak (counter-reformation) a hung chuak ve hoi.Cu achuahpi tu cu Denmark pastor & theologian a si mi Soren Kierkegaard a si. Nietzsche nih a vun zulh.Hi hna pahnih hi tuchan Existentialist Philosophy achuahpi tu pale an si. Minung ttuanvo le thil ti khawhnak a zum veve mi an si ko nain keh le vorh in an lam an i tthen.(1) Kierkegaard nih, minung Pathian muisam he ai lo in sermi kan si nak cu Pathian zumh/bochan bu in Pathian duhnak kha ttuan ding ati caah a nih kalning kha "theistic existentialism" an ti;(2) Nietzsche tu nih cun Pathian zumh a hau lo, minung nih kanmah ca cu Pathian tel loin ttuan ding a si ati caah a kalning kha "atheistic existentialism" an ti. Nietzsche hi Communist nih an zulh; ahnu deuh ah Science zong nih a zulh ve.Cu ruangah Biaknak le Science zong ral in an i zoh phah nak a si.1930 hrawng ah German pa Martin Heidegger ttialmi cauk Being and Time ahung chuak i hi cauk nih an dirhmun a fianter cem. Nietzsche hnu zul in a ttial nain a hnu a thih lai hrawng i a cattial mi ah cun Chia/Tha thleidannak (moral conscience) hi Pathian nih minung thinlung chungah Pathian duhnak lam ding a vun phuannak a si tiah a ttial. Hi hna nih a tlaangpi in an dirpi mi cu: "minung hi zeihmanhlo cu kan si lo; duh thimnak luatnak hmang in kan i zuam ahcun thil ti khawhnak le si khawhnak (human possibility) a ngei mi kan si"ti kha a si.Cucu atu lio ah krifa nih "existentialist theology" kan ti lengmang mi cawnpiaknak nih Kierkegaarddirhmun pom in a kalpi.Atawinak in kan chim ahcun hi theology nih Pathian bochannak le zumhnak he minung nih tlaang tthial khawh a si ti kha a zumh kan ti lai cu; minung ttuanvo kha fakpi in a dir pi. (ii) Laitlang zong ah a kan tthen:-. Reformation pale hna nih "minung cu zeihmanh a si lo,tuah khawhnak a ngei lo" ti mi theology kha Fundamentalists, Conservatives le Southern BaPathianist lawng silo in kan Laitlang zong ah Hlimsang pomning he an von i bawm i can sau lak te kan mit hmuh khawhnak(prophetic vision) a phenh. Hlimsang mei bantukin a kanghnak Lairam (Thantlang peng,ahnu ah Matu peng) poh ah thlacam,hlasak le laamkui in an rii i minung ttuanvo vialte Pathian kan rinh ruangah hlimsang ruh nak khua poh ah ei- din paamnak, fimnak zeirellonak,hawi hnu thlainak kan hmuh.Krifabu kha hlim/hlim lo,a hnu deuh ah piangthar/thar lo ti in a vun cheu-hmal. Zumhnak le minung ttuanvo thil pahnih hi balance zia kan thiam lo ahcun ttih anung ngai. Mihlim bantuk in thla lawng cam, minung ttuanvo Pathian rinh dih; a siloah Communist bang Pathian zum lo in minung thil ti khawhnak lawng rinh in pang khat (one-way traffic) lawng in kal a fawite. Hi thil pahnih ah anmah pakhat te lawng cun an ttha veve lo.\nIII : TLAANG TTHIAL DING TAMPI KAN NGEI RIH\nNan theih cang bantukin mirang phungthluk pakhat ah "To live is to grow"(nun ti cu tthan a si) ti a si. Hihi Pathian nih minung kan caah a kan tinh piak mi a si. Bawhte cu a tthan lengmang i mitling ah ai chuah i duhsah in tarnak le thihnak lei ah a liam bantuk in kan "sikhawhnak" zong ah tthan ding kha minung kan ttuanvo cu a si. Tthan ka ti tikah pithlung nih arpi a tiat hlan lo, a siloah, minung nih sai a tiat hlan lo ti duh nak a si lo. Kan mit hmuh mi minung hawi nih an tuah khawh mi le an si khawh mi tuah,phanh,si khawh ve kha ka chim duh mi a si. Pathian nih Abraham a kawhnak "na ram le na rualchan le na pa inn kha chuahtak hna law kan hmuhsak lai mi ram ah kal tuah.Tefa tampi kan peek lai i miphun nganpi ah kan ser lai..."(Gen.12:1-2) ati mi hi kan caah sullam thukpi a ngei tiah ka ruah. Abraham in (thro' Abraham) Israel kha miphun tthawng a si khawhnak dingah Abraham nih anu le pa, u le nau, hawikom dawt, innpa, khua---cu vialte siang lo cukmak bu in a chuahtaak. Khua ngaihnak,lunglennak, nu le pa ngaihnak, khuacan ah ttihnak le thinphannak--- hi vialte hi Abraham nih nunnak hmailei ah ai thawn khawhnak ding ah arak tuar.Israel mi Babylon i sal an rak si lio can ah tivakam inhliam kung i an tingtang an bah i an rak ttah le an tuar afah bang Abraham zong a tuar arak fah can a tampi lai ti hi ka zumh.Atu nanmah dirhmun le Abraham dirhmun hi ai khat ti zong ka ruah.Abraham nih hin kal duh loin a tawpawh rak i thlai ko seh law Pathian kamhmi thluachuahnak vialte kha a hmu hnga lo.Pathian fialmi minung rian, a siloah, ttuanvo kha a tuah caah a si. Laimi kan sinak hi zoh tikah (i) Tuluk ram in (siangpahrang pakhat chan ah hremnak tuar khawh lo ruangah maw?) (ii) atu Lairam kan phanhnak, (iii) duhsah in nai-ci-kua hrawng ah Kawlrawn (Mdly,Rgn) kan ttum ning, (iv) cun Australia, Europe, le N.America ah nunnak hmailei ah kal in atthan khawhnak hnga nun khual kan tlawn ning ka ruah tikah puan -deu ser in (tent making) kan kal lengmang lio can a si ko rih rua hlah maw ti hna ka ruat tawn. Cucaah nihin nan dirhmun hna hi Abraham bantukin Pathian nih miphun ca tiang in an timhlamh piak mi hna a si hnga maw ti hna ka ruat. Hihi nunnak hmailei ah a kal chin khawhnak hnga Laimi caah Pathian timh piak mi a si ahcun, Israel miphun Babylon sal an rak tlaak lio i Jerusalem kir lai lawng hla bang an sak lio ah Jerusalem in Jeremiah nih ca a kuat mi hna kha teh kannih nih zeitindah sullam kan ilaak ve hnga?.Jeremiah cakuat cu hihi a si: "Inn rak i sak hna ulaw a chungah rak um ko hna u; dum rak i ser hna u law, a chuak mi rak ei ko hna u, nupi rak i thit hna u law fapa hna le fanu hna rak ngei ko hna u; nan fapa le kha nupi rak thit piak hna u law nan fanule kha va rak ngeih ter hna u law, fanu hna le fapa hna kha rak hring ko hna seh, khaka ah khan nan rak karhso i a zor lei nan si nak hnga lo" (Jeremiah 29:5-6).\nAcunglei Jeremiah bia hi hmun thar, khua thar rak dirh chung u ti sullam maw a si hnga, can khat karlak ca te lawng dah a si hnga?.OT scholar ka si ve lo caah ka hngal lo. a sinain tuchan ah vawlei pumpi hi "global village" tiah an kawh cang ti nan kan chimh va si kaw, cu vawlei ah cun Tuluk,Korea,Kala hna cu heh tiah an i tenh manh cang.Laimi tu cu 'mah khua le mah faiceu kulh hlei lo cu' timi ruahnak nih a kan tei tuk rih.Zeitik ah dah hawi hnulei in kan dawi khawh ve te hna hnga. Hihi teh kan caah tthial khawh lo tlaang pakhat cu maw a si ko hnga? Amah belte bia karlak ah pakhat te vun tenh ta ka duh mi cu: hlan ah Chin miphun nih Tuluk in Kawlram chung an hung luh tikah Babel innsatu hna bang an holh phun kip ah ai chuah i (Asho Chin,Kuki, Mizo, Naga,Haka-Falam, Tiddim, Matu,Mindat,Kanpelet holh hna) ahnu ah cun miphun dangdang bantukin an i zoh mi hi cawnpiaktu ttha (lesson) ah nan hman i kan Lai holh le nun phung hna kha a kilven le a zohkhenh zia thiam ahau tiah ka ruah.Ralrin peng lo ahcun Babel innsaang sak tthan afawi.\nIV : LAIRAM HUNG KAN PHILH HLAH U\nAbraham bantuk in mah ca le miphun caah ttuanvo nganpi laa ding ah Pathian nih rian an fial mi dawtmi u le nau hna, atu lio kan Lairam thil sining cu tampi chim hau lo in nan theih dih. Sifahnak, hremnak,tuarh-harnak le Pathian biaknak hmanh ah luat lo ngai in a um lio caan a si caah hung kan philh hlah u. Abraham bantuk in Pathian nih hmuhsakmi ram hla pi ah a phan cang mi pakhat cio nih mah ca lawng silo in harnak tongmi kan miphun ca tiang in ttuanvo ka ngei ti kha nan lung ah nan i riahchih peng ahcun a ttha. Joseph bantuk in thluachuahnak nan hmuhmi kha mah chungkhar, rualchan le miphun zong nih an co ve nak hnga kan kanaan tuaknak ah a um peng ahcun a ttha. Hmun thar, khua thar tlaa tu hna nih ataang mi kha fimnak lam ah nan kan hruai i hmailei ruahchannak nan kan peek ahau ko.\nKan Baibal ah Samaria mittha pa tahchunhnak tuanbia(Luke 10:25-37) hi aho poah nih kan rel cio mi a si. Nihin kanmah le Laitlang ummi kan miphun he kan i pehtlaihnak ah hin tah hi bianabia nih hin kan caah zei sullam tal a ngei maw? Atu lio kan Laitlang ummi Laimi hna hi mifirhna nih thi dengmang in an velh mipa dirhmun ah dir in na hmu maw? Kha pa kha bomh lo ahcun a thi ding a si khah. Kha pa kha nichiar kan innka hram ah bomh hal in a dir ko ti teh kan ruat bal maw?.Kha bianabia tuanbia chung i tlangbawi le Levi pa (Pathian rianttuan ding ah Jerusalem khua ah a kalmi pahnih) kha anmah tuar ve lo poah ah cun midang tuar mi zei ah a rel lomi an si kha. Samaria pa tu kha minung hawi harnak le tuarnak ah bochan awktlak mipa a si kha. Hi bianabia tuanbia nih kan Lairam le kan miphun sinak he lawhnak a ngeih a si ahcun nang le kei tah kha hna lakah aho dah kan si ti biahalnak zong kanmah le kanmah kan i hal lengmang ahcun a ttha.\nBia Donghnak:- Kan miphun hmailei ah akal i tlaang tampi kan tthial khawhnak ding ah hmailei ruahchannak a kan pe tu le bochanmi dawtmi u le nau hna, hmun khat te ah nan lungthin, fimnak le thazaang nan tom i tlaang tampi nan kan tthial piak khawh nak hnga Pathian nih lam in hruai hna in thluachuahnak tampi he in vurh ko hna seh.Pathian min in pakhat le pakhat vun i daw u, nan zawn vun i ruat u.Pakhat cio nifa nan nunnak ah Bawipa Bia cu nan ke caah mei-inn a si i nan lam caah ceunak si hram seh law (Ps.119:105) kan Pa Pathian dawtnak, kan Bawipa Zisu velngeihnak le Thiang Thlarau hawikomhnak,fimchimhnak le lam hmuhsaknak cu a zungzal nan cung ah hmun camcin ko seh ti in ka bia ka donghter. Amen.


BREAKING NEWS: Trump nih Office (Zung) a On Cang. Hi ti hi American mipi bia a Phuan Cang – Kawltu Team\nA voi 45nak US President thing Donald Trump nih cun Florida ah zung (office) thar a on cang. Trump hi President in a chuah hnu ah tutan ah office bak a on ve cang. Hi zung (office) hi a umnak hmun Florida a si. Hi zung onnak nawl hi official tein cunglei nih sianh a si i Trump hmailei aa timhmi (agenda) le rian pawl kalpi le riantuannak i hman an si lai. US President thing Trump nih Statement a langhtermi.\nHi thil hi zahan Trump cu Senate ah impeachment tuah ni bak ah on ve colh a si. Trump nih cathanh (Statement) zong a langhter i Statement ahcun ‘ American mipi caah a zungzal in rianttuantu (champion) ka si peng lai tiah a langhter. Source: Daily Mail\nRelchap:- Trump caah Thinphang Ngai a si Cang:-Senate Nih Donald Trump Tazacuai Hram An Thawk: President Donald Trump cu Senate ah tazacuai ding in House Democrats nih impeachment an tuahnak The Article of Impeachment for Incitement of Insurrection cu impeachment a tuahtu, House democrats hna aiawhtu, Managers hna nih zahan zanlei ah Senate ah an rak chuahpi. US phunghrampi ning ahcun Senate nih President taza an cuai ahcun US Supreme Court Chief Justice hruainak in tuah phung a si. Asinain President Donald Trump cu a term zong a dih cang i, President sinak in a ngol cang caah Supreme Court Chief justice John Robert hruainak si loin Senate President Pro Tempore Senator Patrick Leahy hruainak in tuah a si lai.Tazacuaitu Democrats aiawhtu hna nih President Trump nih Capitol Hill ah buainak chuakpi nak kong tette an ngeihmi vialte cu Senate ah an phuan lai. Mah hnu ah Trump sihni hna nih an a sual lonak an chim ve lai. Mah hnu ah Senate ah debate an tuah te lai I, Senate minung 100 nih President Trump a sual le sual lo cu bia an chah lai. Senator minung 100 chungah cheu thum cheu hnih vote nak lawng in a sual tiah dantatnak pek khawh a si. Senate ah Democrat le Republican cu vote 50 veve an ngei. Senate i cheu thum cheu hnih vote lawng in Trump cu sual dantatnak pek khawh a si. Republican minung 17 nih democrats lei i an ttan lawngah President Donald Trump cu sual dantatnak an pek kawh lai. Thong thlak cu a um lai lo, asinain President hlun hna nih an co dingmi benefit vialte cu chuh dih a si lai. Cun hmailei President thimnak ah cuhnak nawl an pe ti lai lo. Asinain Democrats tazacuai mi hi an hlawhtlin lai zumh a um lo. Source: Salai Lairamthang\n← Trump caah Thinphang Ngai a si cang. Asinain Pathian Thawnnak a Lang Kho Thiam Thiam\nKhrihfa tampi le Trump nih a Huat takmi Thil Biden nih a Tuah Hoi Cang →


Zun Chuahtuk Lio i Sum Chih nak hi Thihnak He A rak i Neih Taktak , A Tak In A tongmi pa Kong Van rel ve – Chintanbo\nZun Chuahtuk Lio i Sum Chih nak hi Thihnak He A rak i Neih Taktak , A Tak In A tongmi pa Kong Van rel ve\nOctober 14, 2021 admin THEIHTLEI 0\nMinung hi kan zun a chuah cang ah cun zun bak ding a si ko . zun chuak tuk ko bu in zung lo in i sum peng hi ngandam nak caah a rak tha lo tuk ti a si . Kan taksa nih a herh lo mi tiang in rak i sum kha taksa nih a tuar taktak ti a si . China pa zong hi a zun chuak tuk cang ko nain zung colh lem lo in aa sum peng caah ruah lo pi in a cung ah thil a cang mi cu thil poi taktak a si.\nChina Press nih a chim ning ah cun Beijing pa “Li Hua” cu a hawi le he hmunkhat ah zu an ding ti hna i , zu an din lio ah cun a zun chuak tuk ko nain bathroom ah va kal i va zun kha a huam lo caah zung lo cun aa sum peng . Cu ti cun zu cu a ri tuk cang i zungthai ti lo in aa hngilh thai . Changsha City,Hunan Province ah Business Trip an kal lio a si i , ai hngilh nak cun a van i thang i a paw cu a fak tuk ti a si.\nA zun cu ka zung lai a vun ti i a zung kho ti lo . Sizung ah a va kal tik ah cun a caah thawngpang tha lo ngai a rak si cang ai .Doctor te nih an rak ti mi cu paw fak in zung kho lo in a um nak a ruang cu a zun chuak tuk ko nain zung lo in aa sum peng i cu bu cun a rak i hngilh chih caah a pum chung i Bladder cu a rak kek cang ti a si.\nCu ti cun a paw fah cu a celh ti lo caah Doctor te nih cun a ran nak in Operation an tuah zawk zawk i a chung lei i bladder cu an thit piak i vanthat ah a nun nak tu cu an khamh manh ti a si . Na zun a chuah tuk ah cun zeihmanh i donh ter hrim hrim hlah , a chuah lio ah khan rak zung ko cu nih cun ngan dam nak a chuah pi.\nZunsip- Ei A Hmang Mi Cah, Atha Lawlaw, Amak\nRalrin Pek Nak: Ralzam Hna Caah Rakrin Pek Nak Cathanh An Chuah


KHUACI MUI IN AN UM RUANGMANG CANG, US NIH AIRPORT – The Chinlung Post\nKHUACI MUI IN AN UM RUANGMANG CANG, US NIH AIRPORT\nAugust 16, 2021 admin World News 0\nKabul Khua Khuaci a Mui: US Ralkap Vanlawng ah Kabul Khuami pawl an i Thlai Hna. Taliban nih Afghanistan ram khualipi Kabul khua an lak hnu ah Kabul khuami tampi nih Taliban uknak zaamtak ding in Airport ah an i pong hna. Kabul Airport hi US ralkap nih atu tiang an control rih. Afghanistan ah rian a ttuanmi US rammi pawl US lei ah phorh dih ding in Airport an control chung hi a si.\nAfghanistan rampi President Ashraf Ghani zong ramdang ah a zaam cang.US nih Afghanistan in a ralkap pawl a lak tthan hna hnu ah Taliban nih Afghanistan rampi dihlak in an lak dih colh. August 6 ah Taliban nih Nimroz ramkulh an rak lak hmasa i, August 15 ah acozah tthutnak khualipi Kabul an lak. US le NATO nih tangka tampi dih in kum 20 chungpi Afghanistan ralkap an cawnpiak hna nain ni 10 chungte ah Taliban nih an tei colh hna. TJC\nThawngpang dang: Shwebo Pengah Ralhrangbu An Hrang,An Zaamnak Ah Tar 2 An Nunnak Liam August 11 in Sagaing ramthen Shwebo peng chung khua hna cu ralhrangbu le pyusawthi hna nih zarhkhat chung an luhhnawh i an tlaih hna, an velh hna ruangah a zaammi 2,000 leng an si cang tiah theih a si. Nihin August 16 ah Rungtaw khua mi tar 2 hna cu an tlik zaamnak ah an zaw i an nunnak a liam tiah khuami pakhat nih RFA sin ah a chim.\nRalhrangbu le pyusawthi phu hna cu August 11 zaanlei in Tetitaw khua phungki inn ah umhmun an khuar i pawngkam khua Nyongkaing, Minpe, Nyongpinhla, Paukchai le Rungtaw khua hna cu an duh tik caan paoh ah an luhhnawh hna. August ni 11 in ni fatin innkip ah a kan luhhnawh, an kan check.Ramtang ah kaan zaam zongah an kan kawl thiamthiam.\nKhua zeidah kan zaam cang lai ti zong kan hngal ti lo. Rawl zong tha thii kan ei kho lo, inn ah kan tin kho rih fawn lo, kan har ngai tiah khuami pakhat nih a chim. Ralhrang rallokap mawtaw pakhat le pyusawthi 30 hrawng nih khuami hna hi an luhhnawh tawn mi a si i, thongtla mawtaw zong pakhat an i hruai chih peng tiah theih a si. Atu ahcun khuachungah khuami kan um ti lo caah innchung thilri hna cu an hrawh.\nSatil arva hna cu duh paoh in an thah, an ei.Khuami hna cu cycle le mawtaw he rianrangin an zsam khawh lo nak dingah lam hna cu an phih piak dih hna caah ke he lawng zaam a si.Furpi lio a si caah ramtangah harsatnak phunphun an tong tiah theih a si. Shwebo hi PDF le ralhrangbu kar ah nai hrawng i kahdohnak a um pah lengmang nak peng pakhat a si. TCP\nKHUAMI ZAANGFAK TUK IN RALHRANG AN TUAH CANG HNA EE\nATU CDF HE AA KAP CUAHMAH MI RALHRANG MILU ZAT, AN TAM NGAI


Ralhrang nih Chin miphun zei an kan rel lo naak a langhnak bik cu Biakinn a kan buarpiak pengmi hi a si - TIMES OF CHIN NEWS\nRalhrang nih Chin miphun zei an kan rel lo naak a langhnak bik cu Biakinn a kan buarpiak pengmi hi a si. Tutan zong ah an kah thluahmah hna bu ah Biakinn an fuh i camp hman le duh poah in tuahpiak khawhmi thil bantukin a ka tuahpiak than.\nBiaknak cu zeibantuk minung hmanh nih an upat i an tihzah zeicatiah Pathian kan biaknak hmun le inn a si. Vawleicung ah biaknak pinah upat deuhmi le tihzah deuhmi thil dang a um ti lo. Hi ruangah hin miphun dang cu an nunnak tiang pek in an biaknak an runven ngamnak a si.\nBiakinn cu ral ram hmanh ah upatnak an ngeih. Ralkap nih ningcang loin an thurhhnomh hmanh ah an bawile nih ngaihthiam halnak an tuahpiak hna. Tuanbia ah tampi hmuh khawh a si. Asinain kan nih Chin miphun cu kan biakinn an buar tikah thinhun awk zong ah kan rel lo.\nPathian sinah pekchanh tharchush than ding zong in kan rel lo.Cucaah Chin miphun nih kan Biaknak le Pathian kan pehtlaihning hi remh deuh cu a hau ko tiah ka ruah. Chin ralkap hna zong nih fak deuh in mipi hma a kan lakpiah a herh. Kan biaknak thurhnomhpiak kan duh lonak hi fak taktak in an langhter a herh lengmang. Credit: Luther Tin Hre


SAC Ral Hrang Pawl Cu Falam Peng Ah Cei Lak An Thih Ning Cu CNDF Nih Fian Ter Nak An Tuah – My News\nSAC Ral Hrang Pawl Cu Falam Peng Ah Cei Lak An Thih Ning Cu CNDF Nih Fian Ter Nak An Tuah\nadmin May 15, 2022 Leave a Comment on SAC Ral Hrang Pawl Cu Falam Peng Ah Cei Lak An Thih Ning Cu CNDF Nih Fian Ter Nak An Tuah\nChin ramkulh Falam pengchung bomb puahnak in hliam a tuar mi SAC ralkap 12 an thi i, minung 15 hrawng nih hliam an tuar, tiah CNDF nih May 14 ah an thanh. Tank 2 le SAC ralkap motor run 26 cu May 9 ah Falam in Kalaymyo lei ah an kal i, mengtung 63 ah an i din. Lamkam hmunhma zohfelnak le thianhhlimhnak an tuah lio ah bomb puah an tong i, SAC ralkap zeimawzat an an thi. An ruak cu Falam peng Parte khua innchung ah an chiah hna i, an khangh hna, tiah an langhter.\nSAC ralkap hna cu mengtung 55 hmunhma hrawng ah bomb puahhnawh an ton ṭhan caah a thi mi le hliam tuar mi an um rih, tiah an cathanh ah an langhter chih. Mengtung 45 hrawng an phak ah CNDF nih pa-de-ta bomb puahhnawh in an doh ṭhan hna caah SAC ralkap 4 an thi i, hliamhma pu zong an um. Mi ruak hna cu Zawnglay khua ah an khangh hna, tiah CNDF nih an thanh.\nCNDF nih mengtung 63 le mengtung 45 kar hmunhma zohfelnak an tuah lio ah SAC ralkap nih an kaltak mi MA kuan 120, 60 mm pakhat, kuanbawm pakhat an laak i, nu thilri zong hmuh a si caah nu ralkap zong an i tel lai, tiah ruah a si ti in CNDF nih an langhter chih. SAC ralkap nih Falam peng Ramthlo khua inn 10, Tlangzar khua inn 17, Parte khua inn 7, Zawnglay khua inn 5 tiin, inn 39 cu nai hrawng ah an khangh cang. May 15, tiang a hnu bik thawng kan theih ning ah SAC ralkap hna cu Taingen khua an phan cang, tiah CNO/CNDF nih an thanh.\nCNA CNF Nih Pumpek In Nun A Pe Mi Hna Caah Cathanh Thar An Chuah Mi Cu Ngeih Chia Kho Tuk →\n← Lai Nusal Hna Victoria Camp Ah Hi Tluk In Har An Tuar Nak Kong Cu Tang Lei Ban Tuk In Fiang Ten An Vun Lang Ter Cang


Video: Hi Ngakchia Bawhte Zei Theih Lo Na Zoh Ah Cun Na Mithli Tla Lo In Na Um Kho Lai Lo? – Chuncha News\nVideo: Hi Ngakchia Bawhte Zei Theih Lo Na Zoh Ah Cun Na Mithli Tla Lo In Na Um Kho Lai Lo?\nNgakchia bawhte chuahka zei theih lo hi ti rumro in sawngkhawi i vung tom in vun chiah ko cu thinlung nih a celh hrim lo, Hi hringtu nu hi minung thinlung a keng ko hnga maw? Mah fa chung chuak a si ko mi zeitin dah hi ti hin a tuah siang hnga? Zoh ah hin thinlung a kek dih ko.\nKanmah zumtu mi caah cun “ Fa le hi Bawipa sin in kan hmuh mi ro an si. Thluachuah a kan pekmi a si tiah Salm 127:3 ” ah fiang tein kan hmuh. Bible tampi ah ro timi biafang hi kan hmuh lo tiah bible hiamsang nih a kan cawn piak mi asi. Ro timi hi a sawh sawh cu a si hrim hrim lo. Zei dang vialte cu pek a um ko nain ro timi biafang hi cu nu le pa sin lawngah hmangmi biafang a si fawn.\nMah hi laimi chung zongah a rak um pah lengmang mi kan rak theih lengmang, tih a nung taktak mi thil a si hi kan I hngalh tawn lo, Minung cu kan duh lo mi thil nungak tlangval lio ahcun Accident zong a chuah kho/ton khawh kan si ko. Kannun chungah kan min a chiatlai tiin I thahter si lo ah he hlawnh ti bantuk kan hmang pah tonmi hi sual vialte lakah sual ngan bik kan tuah ti hi kan I theih fiang lo caah a si.\nZei bantuk in thil tong ko uhsih, na chungah minung a ser cang ahcun lunglawmh tein pawm ko, tha tein hring khawh I zuam ko, mah nih khan thluahchuah an phawrtu le nungchung hnangamnak an pe tu a si lai. Vawlei cung a uktu Bawi a si ko lai. Cu caah hi bantuk thil kan hmuh mi hi a sawhsawh ah ruah lo in zeidah fim a ka chim ve mi a um ti mi hi I lak thiam uhsih.\nHi thil kong he a pehtlaih in acangnak hi a diktein kan theih lo, Thailand lei sidawh in lang I cu zong cu ruahdamh sawhsawh asi. A video kan hmuh tikah thinlung a khoih tuk caah kan fanu le hna nih hi bantuk tihnung an tuah sual nak hnga ralrinnak ah kan rak thlah duh bikmi cu a si. Cu caah a reltu nih a ruahzia nan thiam cio I fimnak ah na kan lak piak cionak lai zong zangfah kan I nawl ko hna.\nVideo Ref: Le bang Hni\nA Cu Tluk Ngakchia Pa Zangfah A Va Si Dah!! Anu He Lo An Kalnak Ah Tek Nih Atlak I Anunnak A Liam\nDr, Pari Nih Atu Lio COVID-19 Siizung I Damlo An Thlop Ning Kong Fiang Taktak In A Kan Chim, Rak Ngai Ve Hrim. Video\nUpdate 6:38pm –Thantlang: COTR Biak le TBC Biakinn zung telh in Thantlang khua inn 100 reng lo a kang cang\nOct 29, 2021 Chuncha\nUpdated: Thantlang khuapi chung inn a kaang cuahmah\nMi nih rocket ee nuclear ee an ti lio ah 4.8 zenthong ee kan ti Lai ser thonghrolh he\nOct 27, 2021 Chuncha\nOct 31, 2021 Chuncha


Jesuh Hmanung bik bia ” Kapa an sual ngaithiam hna, zei kan tuah ti an hngal lo,” – Chin 7 News\nApril 17, 2019 admin OPINION, SERMON 0\nJesuh hmanung bik bia “kapa an sualnak ngaithiam hna, zei kan tuah ti an hngal lo,” Jesuh nih a thih lai ah vailam cungah bia (7) a chim taak, cu lakah a pakhatnak a chimmi cu “Kapa an sualnak ngaithiam hna, zei kan tuah ti an hngal lo,” ti si (Lk. 23:34). Hihi kan theih zungzalmi bia Pathian bia phuangtu tampi nih an phuan zungzalmi a si. Nain a thar tein a sullam vun ruat than hna u sih tiah kan sawm. Jesuh nih a chim duhsetmi hi zeidah a si timi vun zoh tuah u sih. Hi biafang hi Jesuh nih Amah a that cuahmahmi Rom ralkap hna caah A pa sinah ngaihthiamnak a hal piakmi hna a si.\nZeicatiah Fapa kha mikhamhtu a si an hngal lo, an i fiang lo. An cung dantatnak a tlunnak hngalo Jesuh nih a pa sinah ngaihthiamnak a halpiakmi hna a si. Hi nih a langhtermi cu Jesuh kha Pa sin kalnak lam a sinak le nawlhal piaktu a sinak a langhter. Jesuh loin pa ngaihthiamnak hmuh khawh a si lo zia, Pa ngaihthiamnak loin khamhnak co khawh a si lo zia kha a langhter. Jesuh kha pa sin kalnak lam le pa ngaihthiamnak tawhfung a si.\nAmah Jesuh nih vawlei a rat hnawh chan hrimhrim kha Pa le misual pehtleihter a si. Misualmi nih khamhnak kan co i ngaihthiamnak kan hmuhnak hnga caah a ra i a nunnak a pek. Zeitluk in dah dawtnak le velngeihnak a ngeih ti si cun, Amah a that cuahmahmi hmanh a ngaithiam khotu Jesuh a si. Hi nih a langhtermi cu zeibantuk sualnak a ngeimi zong Jesuh nih a ngaihthiam khawh lomi a um lo tinak a si.\nKan hngalh loin kan tuahmi sualnak le nifatin kan tuah cuahmahmi sualnak tiangin a kan ngaithiam khotu a si. Kan cungah dawtnak tling a ngeimi a si. Cucu vailam cungah a langhter. A chim bantuk tein a nunnak le tuahsernak in a langhter. Cucu kan luatnak a si. Jesuh thawngin miluat kan si. Pa thinlungah ngaihthiammi kan si cang. By Tluang Ceu Thang


Obama Cozah Nih Muslim Terrorist An Rak Bawmh – Hakha Cherry\nObama Cozah Nih Muslim Terrorist An Rak Bawmh\nUS Senate nih Obama cozah chan lio ah musliam ralhrang sin ah bawmhnak indirect in an pek le pek lo kherhhlainak an tuah i, tuchun ah US Senate Finance Committee Chairman Chuck Grassley (R., Iowa) nih report an chuahmi cu a phuan. Obama cozah nih Al-Qaeda ralhrang he a peh tlaimi, Islamic Relief Agency (ISRA) ralhrang cu World Vision sin in 2014 ah an rak bawmh hna tiah report an chuah.\nUS cozah nih Islamic Relief Agency (ISRA) timi bu le an hruaitu Maktab al-Khidamat, cu sanction an rak tuah cangmi a si. Mah hna bu an hnulei in a control tu hna cu Osama Binladin a rak si.\nMah kong hi 2019 ah National Review article ah an rak tial i, Obama cozah nih US$ 200,000 grant a pek hna i, Word Vision hmang in an rak kuat hna ti a si. Obama hi apa, Africa Kenya miphun, Muslim a si. Mi tampi nih Obama hi a phungmen khrihfa a si lai, a thinlung taktak hi cu Muslim a si lai tiah an zumhmi a si.\nISIS ralhrang hna nih Syria ram le Iraq ram ah khrihfa tampi an hngawng an pheh hna lio ah Obama nih action faakpi in a rak la duh lo. US General Michael Flynn nih ISIS ralhrang pawl ci hmih dih a duh hna nain Obama nih a rak duh lo caah an ruahnak a rak i kalh i, a rian in a rak chuak. A hnu ah Donald Trump nih National Security Advisor ah a thim. A rian a tuan hlan deuh ah Obama minung pawl le FBI pawl nih a sualnak an kawl i, Ukrain palai phone na chonh ti ruangah taza an cuai i thong an thlak. Asinain biaceihbawi nih a sualnak ka hmu lo tiah a thlah cang nain cunglei biaceihzung ah an chuahpi than i bia an ceih thlu hlan ah President Trump nih amnesty a pek. Crdit-Salai Lairamthang\nPathian kai lawm, na min thiang kan thangthat.\nYLA/YMA nih misual thilak in hremnak nawl an ngei lo.


David Lai:Hla thar tutan cu’A mak lawlaw khi si lai hla(+video) – Onlinenungak\nDavid Lai:Hla thar tutan cu’A mak lawlaw khi si lai hla(+video)\nBy bawi bawi on October 12, 2020\nTutan hla ka van chiah mihi minung tampi nih nan zoh cang mizong asi kho mi asi ko nain a zoh rih lo mi hna caah tiah ka van chiah mi asi tutan hla a sak mi cu zoh a dawh hlei ah a thiam hrimhrim a tang i video ka chiah mihi rak zoh cioding in kan sawm hna.\nKhuatlaang runvengtu phu (Community watch groups) US Presidential election nih an ser mi kongah American mipi cheukhat an lungre a thei ngaingai. Cu an sermi phu pawl lakin a cheu cu buaibainak daihtertu rian an i hmaithlaak i, a cheu a taangmi pawl cu meithal an i cawk lulh cang hna, tiah vote petu kul sawmthum hrawnghrang le online groups le Reuters nih dothlatnak a tuahmi data nih an chim.\nNov. election i Trump le Biden kongah biachahnak tuah a har pingpang sual ah cun, ram pumpi ah duhlonak langhternak a chuak phah lai i, mipi lak buaibainak (civil unrest), asiloah miphun buaibainak tiangin a chuak kho mi a si.\nA tu bantuk in thil a cang kho mi a si, tiin lungretheihnak a chuahnak a ruang cu, Thursday i Michigan thil a cangmi thawngpang an theih hnu in ai thok. Thursday thilcangmi ah khan, state governor fir (kidnap) tuah an duh ruangah le state capitol innpi doh an duh ruangah a dang minung 13 an tlaih hna, ti a si.\nCivil rights siseh, pumpaak ngeihmi thil le ri siseh, cun minung nunnak tiangin runven hau dirhmun hna kan duh na lo tein an kan phaakter taktak sual lai, ti kan phang ngai ko cang, tiah financial adviser a si mi David Powell bantukin a lungre a theimi American mipi an tam ngai cang.\nZeibantuk phu hmanh ah ai telmi cu ka si lo. Cun a tel zong ka duhmi a si pek lo. Phunghman in news a reltu ceu ka si ko nain, ka lungre cu a thei ngai ko cang, tiin North Carolina, Raleigh khuasa Powell, ku 64, nih a chim. US conservatives pawl nih left-wing anti-fascistactivists, tiin an chim lengmang mi antifa misual (antifa thugs) pawl ko hi ka lungretheih mi an si. A herh a si ah cun, kan community runven dingah timhcia ka si ve ko cang, tiin Powell nih a chim.\nA cheukhat mipi hna cu Election Day khi ramdang i vocation chuah ai tim na, asiloah ram chung khuakihriang lei pilh ai tim na an si hna. A cheu cu i runvennak ah meithal ai cawk na. June thla khat chung i meithal an cawnman zat hi 3.9 million a phaan i, thla khat chung record sangbik a si, tiah FBI data nih a langhter. Washington le Colorado bantuk state cheukhat le bangah cun AR-15-style rifles pawl ca i zenkuan pawl an i tingzo ti hna lo, ti a si.\nAK-47 pakhat kai cawk. Zenkuan man ai deng le kai cawk khawh peng ko rih, tiin Ewing tiin ai timi Denver ah a ummi sihni pakha tnih a chim.\nA cheukhat communities le groups pawl cu buainak a tlun tik i daihter rian lawng an i hmaithlak. Asinain, cu hna lak zongah cun meithal ai kenmi an tor i, a herh ah cun kut zong san ai timmi an tam ngai, ti a si.\nOregon, Portland ah cun, buaibainak daihter dingin party khat le khat karlak zalongtein i chonhbiak khawhnak lam onh dingin left-wing activist Dre Miller nih right-wing Proud Boys pawl a sawm hna.\nThilsining tawlrel awk that ti lo dirhmun a phaak sual pingpang ah, khat le khat karlak kahdaihnak umter khawh kan si zuam ah hau. Minak ka si bangin, a tu tiang ko rih ah cun hnungtolh kho ka si ti lo. Ka biar kai kaih cang, timhcia tein ka um cang, tiin minak rights groups J.U.I.C.E a tawlreltu Miller, kum 37, nih a chim. “The Proud Boys” timi biafang Trump nih a hman hnu in a tu bantukin a chim hi a si.\nUS nih a ton cuahmah lio mi terrorist thihphaihnak (terrist threat) hi mah ko tho tein khuachung runvennak tuah ai timmi pawl le thatlonak chuahpi zei a poi ti lem lo mi ramchung milor (extremist) phu hmtete hna sinin a ra te ding khi a si, tiah Oct. 6 ah Department of Homeland Security nih thawngthanhnak a tuah.\nNew American think thank i Lee Drutman telhchih in, political scientists tampi nih Oct. i poll an tuahmi zoh tikah, politics he ai pehtlaimi mah le tinhnak cio tinco khawhnak dingah cun (political goals) buaibainak (violance) i hman zong poi a ti lo mi hi an karh chinchin cang i, American mipi vialte lakah cheuthum cheukhat hrawng an si cang. December 2019 lio nakin tamtuk an karh cang, tinak a si.\nA tu bantuk buaibainak a chuahnak a hrampi sidawh cem a si mi cu kan election hi a si ko. Buainak lian pipi cu a chuak lo nain, a liamcia kum tampi chungah a chuak ti lo mi buaibainak hmetete cu a chuak ngaingai ko cang, tiah Drutman nih a chim.\nFacebook hmang zongin Runvennak an Tuah\nRunvennak tuah dingin khua khangtu phu pawl cu Facebook groups siseh, a dang online platforms an i ser i an cawlcang. Thawngpang diklo i hman riangmang in raalkhat lei (political opponent) a tangmi politic minung pawl nih an taarmi buaibainak kong le thilri hrawhmi hei ai pehtlaimi video pawl cu an i phawzaam (share) hna.\nAugust lio i buaibainak a dirpitu hriamtlai phu pawl kham (ban) dingin Facebook Inc FB.O nih phung a ser chap i, a hmai thla chung lila ah Pages le Groups 6,500 a hrawhpiak hna. Asinain, hriamnaam lei le raltuk phunphai ai timtuk lem lo mi online phu hi a zaza in an um ko rih, ti a si.\nA tu bantuk i kan ram i social change a um lio ah hin, i hmaithlak dingmi rian kan i ngeih ve ko, tiin ai titu hriamtlai phu le pumpaak in hriamnaam ai ken i runvennak tuah ai timtu an tam ngai cang i, an tha zong a tho chinchin cang, tiah Harvard ah thawngpangdeuh pawl bihzohnak kong i mithiamsang Joan Donovan nih a chim.\nColorado Springs ah cun business a ngeitu Michelle Morin nih amah le mah i runvennak training a kai i, khat le khat kan inn le kan lo kani runvenpiak hna lai, cun nanmah pawl hi kan community ah kan in cohlang (welcome) hna lo, timi thawngpang hi left-wing misual (thugs) pawl kan theihter hrimhrim hna lai, tiin a conservative innpa pawl cu heh tiah a kutrit cang hna, ti si.\nMah le mah i runvennak a lam tampi a um ko, hmeithal nak in hmual a ngei deuhmi lam tampi a um ko rih, tiin registered Republican a si i meithal ai ngeihmi Morin, kum 51, nih a chim.\nTu kum kan election a phichuak hi Nov. 3 ah ai fiang te lo kho men, cu ti a si lai cu khuaruahhar awk a si lem lo, tiin Florida, Orlando ah mipi pawl cu Stephanie Porta ni mipi pawl bia a ronh hna. Zeiti maw hna i mi nih an in dironh sual tikah nan tawlrel khawh hna nak lai, tiin Stephanie nih cun poll a latu le vote petu kilvennak a tuahtu phu pawl a cawnpiak hna.\nBuaibainak daihter ning kongkau he pehtlaiin mipi training kan pek lio pi a si, tiah “anti-fascist” ka si, tiin mah le mah ai titu, Organize Florida phu an director Porta, kum 41, nih a chim.


Pu Moses Thla Cung Maw Pu Sonny Thang Cung Dah? – Zion Tlang Media\nHakha peng EC nih state hluttaw No.1 caah Pu Zo Bawi (mee 18, Pu Moses Thla Cung (mee 11) le Pi Hoi Sung cu mee thlak in an thim hna i Pu Zo Bawi nih a tei hna. State hluttaw No.2 caah Pu Sui Thio (mee 11), Pu Lian Ceu (mee 10) le Pu Sonny Thang Cung (mee 7) cu mee an thlak hna i Pu Sui Thio nih a tei hna. NLD party mumal le phunglam ah mee a tambik a ngahtu kha pakhat khat a can sual ahcun thimnak tuah hau ti lo in mee tambik chang kha thim ding timi policy an ngei. Asinain, Hakha peng NLD candidate thimnak asiloah Pu Zo Bawi hmunhma kong ah NLD nih an phung an buar ko lo maw? Hakha peng le Chin ramkulh huap EC nih an fehtermi cu Pu Zo Bawi a si, nain central nih Pu Zo Bawi cu na duh zong ah cepa, na duh lo zong ah cepa ti phun in Pyithu hluttaw ah cuh ding in an fehter. Asinain, Pu Zo Bawi nih central ah ramkulh hluttaw No.1 ah cuh ding in aa zuam than. Asinain, a tlamtlin lo ruang le Pyithu hluttaw cun teinak ka hmu kho lai lo ti a ruah caah maw a si hnga, i cuh lo ding in biakhiahnak (withdraw) a tuah than.\nNLD policy le phunglam ningte in siseh, Democracy phunglam ning zong in Pu Zo Bawi aa cuh than lo ahcun dengteo (direct) in Pu Moses Thla Cung kha an cuhter awk asi. Sihmanhseh law, State hluttaw No.2 ah aa zuam i ticket a rak ngah lomi le mee tlawmbik a hmutu Pu Sonny Thang Cung tu kha State hluttaw No.1 ah cuhter ding in NLD nih an fehter. Hihhi khuaruahhar ngaite a si, a si awk hrimhrim khi a si lo. Hi an tuahsernak nih democracy phung an zulh lo lawng si lo in party policy le phunglam an buar bak a si. Pu Moses Thla Cung caah lungfah awk ngai a si. A ruahzia thiam in ka lung a fak lo ti hmanhsehlaw hmailei tuanbia le hmailei mino caah lam a phittu tuahsernak a si tiah ka ruah. Hi kong ka tial tikah minung pumpak hnorsuan duhnak a pelte hmanh aa tel lo. Pu Sonny Thang Cung an thim thanmi cung ah ka lawmhpi ko. Amah hi ka hua hrimhrim lo. Asinain, Party policy le democracy phung an buarmi kha ka langhter duhmi a si.\nPu Sonny Thang Cung hi Laimi nih kan i bochanmi Upadi thiamsang pakhat a si. Ka uar ngai. Pu Sui Thio he an I zuam lio ah a tei khawh men tiah ka rak zumh ngai, a nain Pu Sui Thio nih a tei. Amah zong nih a ka dawt i kei zong nih ka dawt ve. 2015 NLD cozah thar kai ka te ah Pu Sonny Thang Cung nih zei paoh a si ah ka P.A (PSO) na tuan lai tiah a ka sawm. Tuan ding zong kaa tim nain ka rak tuan than lo. Cu tluk in pehtlaihnak tha a ngeimi kan si ko. Sihmanhsehlaw, zeiruang ah dah democracy lamhruang vattu NLD nih hi bantuk ningcanglo in rian an tuan hnga? Sahngar ni na, arpi tap na, phun si lo in kaphnih caah a thami le lungtling a simi tuahsernak he hmainor hna sehlaw zeitluk in dah a va dawh hnga mu. Salai Holy Tawk Tling Thang, August 1, 2020.\nPrevious Post:Vawlei Cung Huap In Chinna Mirum Pa kong\nNext Post:Kan Tonmi Thil Kip Ah “Amen” Ti Ko Usih


Tutan Cu Kawlram Ramkhel Kongah Ka Thiam (Expert) A Ti Pawl Cu An I Palh Cikcek – Chin World News Evening\nTutan Cu Kawlram Ramkhel Kongah Ka Thiam (Expert) A Ti Pawl Cu An I Palh Cikcek\nNovember 14, 2020 Salai Van Myanmar News\nBy Salai Lairamthang: NLD Party le Unity Government: NLD party nih pyitangsu huttaw ah thutdan 400 tluk ngah dawh a si. Tukum President thim khawhnak le cozah sernak caah a herhmi pyitaungsu hluttaw thutdan cu 322 lawng a si. A hlei le a hluat in a tei. A hui dih ti khawh zong a si. Kawlram mipi nih ASSK hruaimi NLD party nih thlennak lam an sialmi cu mipi nih fek thup in an dirkamh rih tinak a si.\nNLD party nih cozah a ser kho ti lai lo. Coalition government ser a si lai. NLD party nih cozah a ser kawh ti lai lo caah, kan duhmi kan hal lai i a kan pek lawngah cozah ser kan bawmh lai tiah a ruahchan mi pawl le King Maker kan si lai” timi pawl ruahchannak le bang cu minmei bang an zaam dih ai.\nPyitaungsu vuanci ah siseh, ramkulh cozah sernak ah siseh, NLD party lawng si loin tlangcung party hna chung in a fitmi an i tel lai tiah zumh a si. A ngaingai tiah cun NLD nih tlangcung mi le party dang herh lo tein cozah ser khawh a si. Asinain tlangcung party hna he ikomh in unity cozah ser an timhmi hmuh tik ah 2021 pin lei ahcun atu nak in peace process, democracy le federal ram sernak caah an lohma a kal deuh hrimhrim lai tiah zumhnak ka ngei. A herh ahcun ralkap pawl zog an rengh cang hna lai tiah zumhnak ka ngei.\nMalaysia Chin refugee Caah Special Bomhnak Hal Khawh Si Cang Lai


Chin Public Company An Dirh; Dr. Sui Hingz Nih Share Cawk Ning Le Riantuan Timhmi A Fianter – THE CHINLAND POST\nChin Public Company An Dirh; Dr. Sui Hingz Nih Share Cawk Ning Le Riantuan Timhmi A Fianter\nSalai Ngun San Aung| 2018 May 25| Chin ramkulh chung ah thanchonak rian tampi in tuah khawhnak ding hmuitinh he Chin mirum minung 25 nih sing 20,000 tangka hram phum in Chin Public Company an dirh. Cu he pehtlai in a dirhtu a simi Dr. Sui Hingz nih a an dirhnak a ruang le share cawk ning kong pawl fianternak a tuah.\n“Ramchung, Ramleng um Chinmi nih kan miphun kan dawt dih. Khua tampi kan ruat. Kan ram caah thanchonak kan kawl. Laitlang a thanchonak dingah investment a hau. NGO lawng cun si kho lo. Rian ngei vialte i fonh in Public Company kan dirh lai kan ti. Minung 25 hi Director caah kan i sawm. Sing 20,000 kan chuah. Director ah tel a duhmi nih cun minung pakhat nih sing 500 tal a thawh lai ti si. Asinain minung pakhat nih sing 1000 tiang lawng i telnak nawl kan onh. Share pakhat caah 10,000MMK kan hauh. Share hi class A le class B in kan then i Class A cu Director chungtel si a duhmi lawng nih cawk khawh a si caah sing 500-Sing 1000 kar man a si. Zapi nih hin 10,000 man in sing 499 man tiang a cawk khawh. Asinain minung pakhat nih a tlawmbik sing 10 man (Share cun 100) lawng a cawk khawh. Cu nak tlawm cu a si kho lo.”\nTuhi Cozah he bia ruahnak an tuah cuahmah lio a si i hmailei ah Chin Public Company nih a tuan dingmi le aa hmuitinh pawl kong ca an tialmi kha Cozah lei nih an zoh lio pi a si caah tu hnu thla 3 tluk lawngah Share hi an zuar thawk te lai tiah kan theih.\nDr. Sui Hingz nih cun, “Hi kan company hi Security Exchange Commission of Myanmar (SECM) sinah tha tein register kan tuahmi a si caah. Hi company ah share a caw mi pakhat khat kha a thihloh sual ahcun a chungkhar nih a cawkzat share kha an co khawh lai. Tangka luhchuah ning (Financial Statement) zong felfai tein kan chuah lai” tiah a chim.\nChin Public Company nih a tuan dingmi rian pawl cu, “hmunhma, khuati le vawilei hoih in a chuakmi thil (Coffee, Tawlreba, Thiamtah) tibantuk cinthlak, zuatkhalh le kutzung thiamnak pawl ningcangtein an tuah khawh nakhnga tha tein kan chimh hna lai i value added kan tuahpiak hna hnu ah ramleng tibantuk tiang kan zuarpiak hna lai. Cun Tourism (khualtlawng zohkehnhnak) zong tuah kan duh. Falam peng Surbung Vanlawng bual pawng ah khin Tourism Center pi kan sak lai. Zinghmuh tlang hna ah khin Banglo khual riahbuk kan sak lai” tiah Dr. Si Hingz nih cun a fianter.\nChin Public Company ah share cawk caan hi tu hnu thla 3 tluk in thawk a si lai zuar caan hi rikhiah mi a um te lai. Chin ram thanchonak caah papek in rian atuan dingmi an si caah Chin miphun kha papek an si lai. Hi company nih share 50,000 a ngeih lai i hi chung ah Director hi minung 30 tiang cohlan an si duh caah Share 30000 hi sing 500-1000 kar Class A share asi lai a tangmi share 20000 hi ramchung ramleng in Chin mi caah an zuar lai. Ram chung ummi cu papek an si lai tiah kan theih.\nPrevious Hakha Khrihfabu Kip Pumpululh Chuih Zuamnak A Nithumnak Tiang Result Le Tuzanlei A Chuih Ding\nNext Kawlram President U Win Myint Nih U Soe Thet Cu Chin Ramkulh Minister Caah Rian A Pek Cang


Trump nih dan a kan tat hoi: US tlawn a duhmi $15,000 bak chiah hau cang lai – The Cherry Par\nDantat a tongmi hi Myanmar lawng a si lo, a dang ram sifak 23 an i tel ve. Trump a policy a nun chung cu Laimi nih US um chungkhar tlawnkai a har deuh chin lengmang lai tinak a si.\nRelchap ding thawngpang dang. President nih Mi a Ngaihthiamnak kongah Ziknawh um dawhdang a si, tiah Court Record nih a langhter. Justice Department nih Hlathlainak a Tuah. Mi ngaithiam dingin White House asiloah amah he ai pehtlaimi polictical committee phaisa in an ziknawh hna, tiin lunghrimhnak a um caah Justice Department nih hlatlainak a tuah lio pi a si. Cu thawngpang cu Tuesday i federal court nih record a langhtermi ah an tial.\nHi ziknawhnak he pehtlaiin, nihin tiangah zapi theihin tazacuai a tongmi an um rih lo. Biaceihzung nih capar an tinmi kongah White House nih comment pek a duh lo. Trump office in a chuah hlan ah a minung pawl an sual ngaihthiam ta manh dingin an nawl, tiah CNN nih thawng a rak thanh bal. Tuesday capar an tinmi he pehtlaiin Trump a minung lakah DOJ ni an hlathlaimi hna kong theihternak a um rih lo. Culan ah siseh, nihin tiang zongah ah siseh, tutan capar tinmi he pehtlaiin cozah official minung pakhat te hmanh hlathlai an si rih lo, tiah JD official pakhat nih CNN ah a chim. Summer a dih hrawng i hlathlaitu pawl nih cozah theihpi lo mi offices pawl an luhhnawh hna i, iPhones, iPads, laptops, thumb drives le computer drives he ti bantuk tehte 50 lenglo an lak. Asinain, cu tehte pawl cu prosecutors pawl sinah an ap duh lo.\nAn i biachonhnak he pethlaiin minung 3 hi hmaitonh tein ton kan duh ta rih hna. Cuhnu ah cun hlathlai rian hi kan lim te lai, tiah tazacuaitu pawl nih biaceih zungah an chim.Tutan tazacuainak le hlathlainak kongah lunghrimhmi minung hna hi pakhat hmanh a takin tazacuai an si rih lo caah hin, hihi cu confidential thil a si caah, biaceihzung nih capar an tinmi hi kan fim chung rih lai, tiah kan hnung zarh ah khan JD nih Howell an chimh.\n← US Um Chinmi Nih Inn Nan Cawk Tikah Theih A Herh Taktak Mi Pawl\nIbrahim Omer, A biachim chim mi nih New Zealand MPs vialte an mitthli a tlak ter dih hna. →


2Chanrelnak 9 (2 Chronicles 9)\n1Siangpahrangnu Sheba nih Solomon minthannak kha a theih tikah, amah cu a harmi biahalnak in hneksak awkah Jerusalem ah a ra; mizul tampi, zihmui phormi kalauk hna le sui tampi le lung mansung tampi aa phorh hna. Solomon sin a phak tikah a lung chung i a ummi vialte cu a chim dih. *9:1-9: Mat 12:42; Luk 11:31 2Solomon nih a biahalnak vialte cu a leh dih; Solomon nih a sullam a chimh khawh lomi thil, Solomon sinin aa thupmi zeihmanh a um lo. 3Cun Siangpahrangnu Sheba nih Solomon fimnak le a inn sakmi le 4a cabuai i rawl le a bawi pawl an ṭhut-umning le a sinum hna nih an tuammuai hna ning le an hnipuan le a hrai putu hna le an hnipuan le Bawipa inn i a pekchanhmi a khangh thawinak hna kha a hmuh tikah, a chungah thlarau a tang ti lo.\n5Cun siangpahrang cu a thawh i, “Ka ram chungin, na rian ṭuanning le na fimnak kong ka rak theihmi kha bia dik a si ko, 6sihmanhsehlaw an chimmi cu keimah hrim ka rat i keimah mit hrim nih a hmuh hlanah cun ka rak zum lo; zohhmanh, na fimnak a ngan ning a cheu hmanh an rak ka chimh ṭung lo; ka rak theihmi bia cu na lonh diam. 7Na nupi hna hi an van a va ṭha dah! Hi na sinum hna, nangmah hmaiah a dir zungzal i na fimnak a theimi hna hi an van a va ṭha dah! 8 Bawipa na Pathian, nangmah chungah lawmhnak a ngei i Bawipa na Pathian ca i siangpahrang ah a bawi ṭhutdan cungah an ṭhuttertu cu thangṭhat si ko seh! Na Pathian nih Israel mi cu a dawt hna i zungzal in hmunhter a duh hna caah, nangmah nih biading le dinnak kha na tuah nakhnga, an cung i siangpahrang ah an ser,” tiah a ti. 9Cun siangpahrang cu sui talen za khat le kul le zihmui tampi le lungvar man sung hna kha a pek: Siangpahrangnu Sheba nih Siangpahrang Solomon a pekmi zihmui bantuk cu a dang a um ti lo.\n10Cuhleiah Huram sinum hna le Solomon sinum hna, Ofir in sui a rak phortu nih khan, algum thing le lungvar man sung an rak phorh hna. 11Cun siangpahrang nih algum thing cun Bawipa inn hleihlak hna le siangpahrang inn hleihlak hna le hlasatu hna ca i tingtang hna le ruakhuang hna zongah a ser hna; Judah ram chungah cu bantuk cu hmuh an si bal lo.\n12Cun Siangpahrang Solomon nih siangpahrangnu Sheba cu a duhmi vialte, siangpahrang sin i a rak phorhmi hleiah a halmi vialte kha a pek dih. Cucaah aa let i a sinum hna he amah ram ah khan an tlung ṭhan.\nSolomon Rumnak le Minthannak\n(1Sia 10.14-29; 2Cha 1.14-17)\n13Solomon sinah kum khat ah a lutmi sui a rih lei cu talen za ruk, sawm ruk le paruk a si, 14mah hihi chawlet hna le chawdawr hna nih an luhpimi lengah a si; cun Arabia siangpahrang vialte le ram uktu bawi hna nih khan Solomon sinah sui le ngun kha an ratpi. 15Siangpahrang Solomon nih phaw a nganmi za hnih, denmi sui in a ser hna; phaw pakhat ah denmi sui shekel za ruk cio a lut. 16Cun denmi sui in phaw za thum a ser hna; sui shekel za thum cio phaw pakhat ah cun a lut; cun siangpahrang nih cun Lebanon Tupi Inn chungah khan a chiah hna. 17Siangpahrang nih cun vuiho bawi ṭhutdan nganpi zong a ser i sui thiang in a hut. 18Bawi ṭhutdan nih cun lamhbak paruk le sui in sermi kedanh a ngei i cu hna cu bawi ṭhutdan ah khan an i peh, ṭhutnak kam veve ah ban chiahnak an um i ban chiahnak pawng veve ah cun chiandeih pahnih an dir; 19lamhbak kam kip ah khan a lamhbak paruk in, chiandeih hleihnih an dir. Cu bantuk cu khuazei ram hmanh ah an ser bal lo. 20Siangpahrang Solomon dinnak hrai vialte cu sui an si i Lebanon Tupi Inn umkheng vialte cu sui thiang an si; Solomon chan ah cun ngun cu zeihmanh ah an rak rel lo. 21Zeicahtiah Huram sinum hna he khan siangpahrang i a sangphawlawng cu Tarshish ah an kal tawn; kum thum ah voi khat lengmang Tarshish sangphawlawng nih sui, ngun, vui ho, zawng le awtaw kha an rak phorh tawn hna.\n22Cuticun Siangpahrang Solomon nih vawlei cung siangpahrang vialte cu rumnak le fimnak ah a lonh dih hna. 23Cun Pathian nih a lung chung i a chiahmi fimnak theih awkah vawlei cung siangpahrang vialte hna nih cun Solomon cu an fuh. 24Cun kumfate in, cu zat in tiin, an laksawng ngun in sermi thilri hna le sui in sermi thilri hna le, puan hna le mura le zihmui le rangtum hna le laa hna kha an rak put cio hna. 25Cun Solomon nih cun rangtum hna le rangleng hna caah ranginn thong li a ngei i rangleng khua hna le Jerusalem i siangpahrang sinah a chiahmi rangcung ralkap sang khat thong hnih a ngeih hna. *9:25: 1Sia 4:26 26Cun Zufrates tiva in Filistin mi hna ram tiang, cun Izipt ramri tiang, cuka i a ummi siangpahrang vialte kha a uk hna. *9:26: Gen 15:18; 1Sia 4:21 27Cun siangpahrang nih Jerusalem ah ngun cu lungtekem tlukin a lenter i sidar thing cu Shefelah i saikamor thing bantukin a tamter. 28Cun rangtum hna cu Solomon caah Izipt ram le ram kip ah an va cawk hna. *9:28: Deu 17:16\n29Cun Solomon tuahsernak a tang rihmi cu, a hramthawk in a donghnak tiang, profet Nathan ṭialmi tuanbia chungah le Shilon mi Ahijah nih a chimmi bia ṭialnak cauk chungah le Nebat fapa Jeroboam kong i hmutu Iddo nih langhnak a hmuhmi ṭialnak cauk chungah khan an i ṭial lo mei? 30Solomon nih Israel vialte cu Jerusalem in kum sawm li a pen hna. 31Cun Solomon cu a pupa hna sinah a it i a pa David khua ah khan an vui; cun a fapa Rehoboam cu amah hmun ah khan a hung bawi.


UNHCR Malaysia Thawngthanh | The Chin Express\nUNHCR Malaysia Thawngthanh\nKuala Lumpur ummi pawl nan UNHCR card siloah catlap ni thla a thih (tatṭan dih) cang ahcun atanglei langhtermi hi tuah hrimhrim uh:\n1. UNHCR sinah na phone number thar pe\nNa phone number thar cu UNHCR le Malaysia Ralzaam Pehtlaihnak website [hmet] ahhin pe law kan duh cem.\nSMS cakuat zongin pek khawh asi. Pek ning cu mah hi hmet law rel.\nUNHCR Minkhumhnak phone number 017 614 3810 zongah chawnh in pek khawh asi (Nikhatni in Ningani tiang zingka 8am in zaanlei 4pm tiang chawnh khawh asi).\n2. UNHCR Malaysia sinah atu lio na umnak (address) pe\nUNHCR le Malaysia Ralzaam Pehtlaihnak website [hmet] ahhin pe law kan duh cem.\nUNHCR Minkhumhnak phone number 017 614 3810 zongah pek khawh asi ko (Nikhatni in Ningani tiang zingka 8am in zaanlei 4pm tiang chawnh khawh asi).\nTheihternak: Na phone number thar na pek cang ahcun atu pek ṭhan a hau ti lo. A pe rih lomi ca lawngah si.\nZaangfah tein philh lo ding: Zawtnak a karh ruangah MCO an pehzulh i state-dang kal an onh rih lo. UNHCR nih thil sining ṭhat lei a panh tiang kan hngah pah in, Kuala Lumpur um ralzaam le ralzaam-soktu hna caah cun pehzulh in rian kan ṭuan ko lai. State-dang kal an phihmi telh in, MCO zulhphung an tuahmi vialte hi ralzaam le ralzaam-soktu hna nih ṭha tein nan zulhnak lai theihter ṭhan kan in duh hna.\nAtangah, anmah UNHCR holhlet nih Laica in an lehmi zong rel chih khawh asi.\nRalzaam le Ralzaam-soktu aa dannak theihtlei\n• Refugee (ralzaam) cu Ralzaam Dirhmun Biachahnak (Refugee Status Determination or RSD) interview a awng cangmi pawl an si.\n• Asylum-seeker (ralzaam-soktu) cu ralzaam a sok ve ko nain RSD interview a awng rih lomi pawl (cohlan rih lomi pawl) an si.\nMalaysia dirhmun in chim ahcun, 2013 ah RSD interview phit loin UNHCR card pekmi pawl kha ‘ralzaam-soktu (asylum-seeker)’ an kan ti. RSD interview kan awn tik ahcun ‘refugee/ralzaam’ an kan ti ve te lai.\n‘Asylum-seeker’ cu ralzaam a sok nain RSD interview a awng rih lomi pawl an si. ‘Refugee’ cu RSD interview a awng cangmi an si. Malaysia dirhmun in chim ahcun, 2013 ah UNHCR card pekmi pawl kha RSD interview kan awn rih lo caah ‘asylum-seeker (ralzaam-soktu)’ an kan ti. RSD interview kan awn tik ahcun ‘refugee/ralzaam’ ti kan si lai.\nRel tlolh hlah:\nUS nih tu kum chungah ralzaam 62,500 a lak lai\nUN Security Council nih Myanmar kong voi 4nak meeting a tuah i China duhning in bia a chah ṭhan\nMalaysia Chinmi tamnak Kuala Lumpur le Selangor an lockdown (MCO) lai\nCanada ummi nih Malaysia le India um Chin ralzaam lak khawh an si\nHakha khuami nih uknak firtu Myanmar ralkap 4 an thah hna\nHmasa thawngpangKNU: Thla 1 leng chungah ralkap 200 dengmang kan thah hna\nHnu thawngpangMalaysia in Kawlrammi 159 an tlung


Biakam Hlun Nawibia Hi Khrihfami Nih Kan Zul Lai Maw?\nBia halnak: "Biakam Hlun Nawibia Hi Khrihfami Nih Kan Zul Lai Maw?"\nBia lehnak: Hi biahalnak kan fiannak ding ah cun Biakam Hlun fian a herh. Biakam Hlun hi Khrihfami sin ah pekmi si loin Israel mi hna sin ah pekmi a si. Nawlbia pek an sinak cu Pathian hi zeitin dah a lung an lawmhter lai timi le zeitin dah toidor nun an ngeih lai timi hi a si. Tahchunnak ah Nawlbia pahra kha zoh ah a fiang ko. Cheukhat nawlbia cu zeitin dah Israel mi nih Pathian an biak lai timi kong a chim. Cheukhat nawlbia cu zeitin dah Israel hi ramdang hna he an i dan lai timi a cawnpiaknak hna a si. Asinain Israel nih nawlbia nih Khrihfami cu nawl a kan ngeih ti lo. Jesuh Khrih vailam cung ah a thih ah khan, Biakam Hlun nawlbia cu a lim cang (Romans 10:4; Galatians 3:23-25; Ephesians 2:15).\nBiakam Hlun nawlbia tangah um loin, Jesuh Khrih nawibia tangah kan um cang (Gala 6: 2), cucu, “Bawipa na Pathian kha na thinlung dihlak, na ruahnak dihlak le na nunnak dihlak in na dawt lai, cun nangmah naa dawt bantuk in na innpa na dawt lai,” ti a si (Matthew 22: 37-39). Hi nawlbia hna hi kan zulh ahcun Jesuh Khrih nih tuah u, a kan timi kan zulh dih tinak a si lai: “Nawlbia vialte hna le Prophet vialte hna cu hi nawlbia pahnih in funmi an si,” a ti (Matthew 22: 40). Asinain Biakam Hlun nawlbia hna hi atu kan chan ah kan herh ti hna lo tinak a si lo. Biakam Hlun nawlbia tam deuh hna cu Pathian dawt le innpa dawt ah fun deuh an si. Zeitin dah Pathian le innpa hna hi kan dawt deuh hna lai tinak zawn ah hin nawlbia nih tampi a kan cawnpiak. Asinain Biakam Hlun nawlbia hi Khrihfami hna nih kan zulh awk a si kan ti ahcun kan palh kho men. Asiloah, a dawngte zong in kan hman khawh i, hman khawh lo zong a si kho ko. Jesuh Khrih Biakam Hlun chung in raithawinak nawlbia a tlinter ahcun a dawngte in a tlinter dih tinak a si.\n“Pathian bia zulh hi Pathian kan duhnak a langhtertu asi i a nawlbia zulh hi thilrit an si lo,” tiah John nih a ti (1 Johan 5: 30. Nawlbia pahra hi a ngaingai ti ah cun Biakam Hlun a tawinak funmi an si. Nawlbia pahra chung ah pakua hi cu Biakam Thar ah nolh `han an si. Asinain Sabbath ni ulh hi Biakam Thar ah a um ti lo. Pathian hi kan dawt taktak ahcun a hmaan lomi pathian cu kan biak ding an si lo ti cu a fiang. Kan innpa kan dawt taktak ahcun kan hlen hna ding an si lo, kan thah hna ding an si lo, kan nahchuah hna ding an si lo ti cu a fiang. Biakam Hlun nawlbia nih aa tinhmi taktak cu zulh khawh ding taktak a si lo zia kha mipi hngalhternak caah a si, cu pin ah Jesuh Khrih a kan hmuhsaktu a si fawn (Romans 7:7-9; Galatians 3:24). Pathian nih Biakam Hlun nawlbia hi vawleicung minung ca ah a tinhpiakmi a si bal lo. Pathian le innpa hna kan dawt paoh ahcun Pathian nih tuah hna seh tiah a kan duhmi kan tlinh dih tinak a si.


Dr.Hmuh Thang : Tlangrai bantuk in A Chuak Cangmi”Pawpi Cancer” in Luat Na Duh ah Cun Rak Zul Hrim hrim Ve – Thechinlungnews\nDr.Hmuh Thang : Tlangrai bantuk in A Chuak Cangmi”Pawpi Cancer” in Luat Na Duh ah Cun Rak Zul Hrim hrim Ve\nPosted By: lian lian January 3, 2021\nAtulio kan laimi lak ah pawfah a tam chin lengmang i kan pa le nih an chim ning ah cun a hlanchan nak in a tuchan ah hin pawfah hi a let tampi in a tam, Zei ca tiah a hlanchan ah cun phone zong a um rih lo i zan ah tuan tein kan i hngilh i zing ah tuan tein kan thawh tik ah kan paw caah zeihmanhfahnak a um lem lo.\nA si nain ram a thangcho i mikip nih phone kan i tlaih cio tik ah zan tlai pipi tiang kan it pah in phone kan tawng i, zinglei tiang te hna kan tongh tik ah ka paw a hung tam i zanlai ah rawl hna kan ei than zinglei ah tlaipi kan thawh tik ah kan rawl ei ka a thaw ti lo i kan ei huam rih lo tiah tlai poi ah rawl kan ei.\nKan ih can le kan thawh can a hman lo pin ah kan eidin can a hman ti lo tik ah a donghnak ah cun kan paw nih a rak tuar cang i gastritis kan ngei. Mi thenkhat cu ruahlo pi pi in pawppi cancer an ngei i chantim hlan ah an nun nak a liam. Cu caah kan i ralrin taktak a herh i kan pawpi hi kan dawt taktak a herh ve cang. Kan pawpi caah a thalo mi kan hrial piak i kan pawpi caah a thami kan tuahpiak a si ah cun kan paw cu a dam ko lai.\nCu caah cun a tanglei ah hin kan pawpi caah a thalo mi le hrial ding siseh kan pawpi caah a thami tuahding kan rak langhter lai i zulhkhawh rak i zuam ve. Pawfah thlopnak ah a thabik ti a um lo i mah le i ziak mi le i ziak lo mi tiin a um cio i ai lo dih kho lo. A thabik mi cu zeitik hmanh ah na paw i ttam ter hrim hlah, rawl na ei tik ah khim tuk in ei hlah law tlawmpal tete in a tule tu in ei piak.\nNa pawfah a chuahter tu tihang le theihang te hna kha hrial law gas ai tel mi thil kha ei lo i zuam law a thakmi a thurmi a hak mi tirawl pawl kha eilo bak i zuam fawn.\nZu,kuak,kuva,khaini,kunpawng tbk zukhmawm poah kha tuah bak lo i zuam ko na pawpi caah tihnung bik cu mah kha an si ko hna. Cun ti tampi in ding a theih lawng in thei hlah a tak in din i zuam cang.\nCun zawtnak kong siseh lungre theihnak kong siseh ruat lo tein um i zuam fawn khakha na pawpi caah a tha tuk ti kha philh hlah. Sii, bianabia ah antacil, endocid, ulta,gelmag, bellaneutron tbk pawl le cemitidine, ranitidine, omerprazole,lanzap tbk sii le rotter, denol tbk sii pawl hi sibawi te chim nin glawngin na din lai nangmah tein na ding hrim lai lo.\nCun a biapi tuk mi cuna thinlung ding te le nemte in na chiah peng lai khuatha ruahkhawh peng hi paw damnak caah a tha tuk mi a si ti kha zeitik hmanh ah philh lo ding.\nSource : Dr.Hmuh Thang (2004 Muko Megazin)\nBe the first to comment on "Dr.Hmuh Thang : Tlangrai bantuk in A Chuak Cangmi”Pawpi Cancer” in Luat Na Duh ah Cun Rak Zul Hrim hrim Ve"


Joe Biden le India Priminister Modi Bia Ruahnak i An Biathli.. Amak ko.. – Onlinenungak\nJoe Biden le India Priminister Modi Bia Ruahnak i An Biathli.. Amak ko..\nU.S President thar Joe Biden le India Prime Minister Modi hi Zeikong kodah an i ruahmanh hnga?\nJoe Biden nih cu Phon in a chawnh i, U.S le India Ram Hnih thanchoak ding caah le i pehtleihnak tha le neihniam tein riantuan ti dingin a vum sawm cia tiah The Time of India nih cun a chim.\nPresident Tuan ding Biden, lawmhpinak bia chimtu Prime minister Modi na cung ah ka lawm tiah lawmhnak bia a thar in a chim hnu ah Biden nih “Global challenges, Covid-19 runvennak, Hmaile Ngandamnak ca, Cliate change le valei cung chawleh chawhrawlnak karhter chin dingah le Ram chung Ram leng Democracy thawnter ding lawng si lo in Indo-Pacific region hi hlawhtlingchin in le Rum chinchin in zohkheh hmalak dingin a sawm.\nsinain, Biden nih cun, counter-terorist ca i lungkhat tein tuantinak kong pakhat hmanh a chim bak lo i, Donal Trump’h riantuannak i biapi ngaii a chiah ve me Indo-Pacific runvennak le than ter chin nak kong lawng a chim.\nModi hi Ram hruaitu hna lak ah Biden nih teinak a co lai tiah a zum biktu pakhatah ruahmi a si. tutiang vote rel asi hmanh ah President thutdan cung ah Juanuary 2021 cun Boden athu hrim li tiah a zumtu a si fawn tiah the time of India nih cun a chim.\n2014 PM Modi washington arak tlawn lio ah Biden he a voikhatnak chuncaw eitinak le biaruahnak cabuai pakhat ah Secretary of State John Kerry he tiah an rak ngei ti hna.\nCu lio Biden nih a rak chimmi cu, india’s economy, modenized defence sector inclusive growth for both of peoples caah le sipuaisi reform nak ding cah kumfatin $100 billions dengmang karhter lengmang ding hi ruahchannak nganpi he kawltung lei ah tlik in i zuam kan hau tiah a rak ti tiah The time of india nih cun a langhter.\nJoe Biden Impeachment tuah ding in biatung dirh a timtu House Rep. Marjorie Taylor Greene (R-Ga.), cu\nJoe Biden President a si lai tiah Honduras in minung a thongthong(Caravan ) in an hung pok (+Video)


PDF Battalion 3 Nih Cathanh An Chuah. - News and Media\nCu tilawng 6 in SAC ralkap hna cu Minkin peng tiva a hna lei um khuate pawl Tayar, YuaBa, Shandaw khua hna cu May 20 ah mei an duah hnu ah a rak tum mi an si tiah Minkin PDF nih an langhter. Cu Tilawng 6 cu May 21 Sml 9:30 hrawngah Minkin PDF Battalion 3 nih ti chung chiah mi bomb, hriamngan hna in an bawh i an kah hna tiah theih a si.\nCu kahdohnak ruangah tilawng 1 cu rawkC ralkap Sniper tlai 2 zong an thi tiah an chim. May 8 lio zong ah Kathar khua pawngah Phyo Saw Htee, SAC ralkap hna he kahdohnak a chuak i Phyo Saw Htee 2 le SAC ralkap 1 an thi, PDF 1 a nunnak a liam ve . Credit – TCP


Bia lo a sine:Trump fanu nih a pa Trump cu’Thonginn a phan khawh men a ti cang hi. – Lai Lungrawn Post\nPresidential Inauguration Committee (PIC) nih fund an i ngeihmi ningcanglo in a hman caah, tiin Washington, D.C. attorney general office nih Trump fanu upabik, cun a senior advisor zong a simi Ivanka Trump cu tutan zarh chungah an hlathlai. Fund chungin $1 million lenglo a hman caah le, 2017 president apnak lio i the Trump Hotel an hlanmi man a hleituk lawmmaam a lak hna caah, tiin Trump Organization le PIC cu attorney general office nih January tein khan taza a cuai cang hna.\nTuesday ah khan, Trump cozah nih a buarmi a dang sualpalhnak pakhat kongah fianternak tuah dingin Trump fanu upabik cu hlathlaitu sin a phan. Taza an cuaimi ningah, President apnak committee deputy chairman hlun Rick Gates hruainak tangah PIC nih hin Trump Hotel i hmunhma hlaannak ah ni 1 $17,5000 reet ni 4 chung a pek, tiah theih a si. Cu innkhaan hlanman kongah cun Woldoff a lung a tling lo i, tutan an pekmi man hi cuhlan market rate nakin a let 2 tluk in a tam caah, pumpaak in Trump le a fanu Ivanka a ton hna i a lungretheihnak a chimh hna, cun email zong in a chimh thiam hna, tiah theih a si.\nIvanka lawng si ti lo in, President apnak committee chairman Tom Barrack, first lady Melania Trump le Gates sinin record zong an hal chih hna. Barrack hi Nov. 17 ah khan phuah cangmi a si. President apnak puai a tawlreltu Stephanie Winston Wolkoff zong hi hmai zarh in cun thilh ding a si ve cang. Phaisa hmannak kongah suimilam 5 chung i phehnak tuah ko hmanh sehlaw, Ivanka hi a luat hlei ding a si lo, tiah Stephanie nih twitter ah a tial.\nIvanka hi senior advisor dirhmun ai ngeih ve caah, Trump cawlcanghnak lam cungah a phan ve cang. 2019 lio i hlathlainak an tuah lio ah Ivanka hi cu an hrialter khawh ko nain, Trump cozah nih ningcanglo in thil a tuahmi hlathlai a si tik belte ah chin cun amah zong hi a luat kho ding a si ti lo. A tu i biahalnak a tang rih mi cu: a sualnak nih thonginn a phakter lai maw? ti hi a si.\nIvanka ai telnak a zawnka hi cu parties kongkau ah le, hotel nih a zulh tawnmi fair market rate kalpi dingin an hotel a cawnpiaktu a si, tiah Trump Organization caah general counsel a si mi Alan Garten nih CNN ah a chim.\nAsinain, a pa cozah asiloah company kong he pehtlaiin tazacuainak an tuahmi ah Ivanka a min a langh hi tutan lawng hi a si ruam lo. Trump le a business ah dehlennak a um, tiin a tu hi NY state nih hlathlainak 2 a kalpi lio pi a si. Fimcheukhnak rian ca i pekmi chawva kongah a si i, cu phaisa cu Ivanka sinah pek a si theu lai, tiah zumh a si. Asinain, nihin tiangah cun Ivanka a min an langhter lem rih lo.\nMoscow i Trump Tower sak an tlolhmi kongkau i khuakhaannak zongah Ivanka ai tel ve i, cucu Mueller i hlathlainak a tuahmi cungah ai tel ve mi a si. Cun 2019 ah khan, Ivanka i ramdang hi business hnatlaknak an tuahmi kong FBI nih hlathlainak a tuah fawn. Nikum ah khan, Ivanka le a a naupa le pahnih cu mihar bomhnak i officers le directors pawl ca i training an tuahmi an kaiter ve hna. Trump Foundation an zohkhenhnak ah cuhlan bantukin phung he ai kalhmi rian an onh ti nakhnga lo ding caah a si. Cuhlan i ningcanglo in an cawlcangh ruangah Foundation tiangin phih a rak si phah bal cang. Cu Foundation cu nonprofits riantuantnak caah a si, phungning tein tuahmi a si ko, tiah Trump lei nih an chim ko nain, checkbook in nonprofit ca i tlawmtete a pekmi sawhsawh a si, tiin NY attorney general nih a ti piak.\n“Hringtu a pa thong a tlak hlan ah amah Ivanka hi thong a tla hmasa lai, tiah ka zumh. Trump hi thong a tla lai, tiah ka zumh. Asinain, amah a tlak lo ah cun, a fale chungin pakhat deuh paoh hi a tlakter hna lai, Ivanka hlan ah Don, Jr., asilole, Ivanka hlan ah Eric, ti bantuk khin. Asinain, a fiangmi cu, Trump hlan hrimhrim ah Ivanka a tla te lai, zeicahtiah cucu Trump i a sining te a si,” tiin kan hnung thla ah khan MSNBC ah Trump a former sihni Michael Cohen nih a chim. Anih hi Trump campaign le organization caah sualnak phun 2 a buar caah 2018 lio i sual an phawtmi pa a si.\nHringtu a pa nih office a chuahtak hnu hin Ivanka hi politics lei ah ai mer te theu lai, tiah Trump pennak chungah a ummi mi tampi nih an zumh. 2024 election hi ai ngiat kho men, asiloah Congressional seal tal zong a si kho men. Asinain, cu bantuk i mipi ah langsar ngaiin Ivan hi a um ka zum lo, tiah Cohen nih a chim.\n“Mipi hmaka i langhter a duh lo mi thilthup tampi ai ngeih. Cucu, khakha ka tuah, ti hi a fawi ko. Sinain, media nih a zungzal in na kong cun ceih ding i nan nunnak dihlak vun phozar cu ai phundang ngai te,” tiah Cohen nih a chim. Cu a chimmi cu Whashington Post nih a tial chin.\nDealing kongah ka fanu hi ai tel caah hin, a cungah harnak a tlung kho mi a si, ti hi Trump nih a theih ko lai. Hi ruang ko ah hin teh a si lai, Ivanka telhchih in, hi ti rumro hi rian ai tinh hlan i a fale ngaihthiam khawhnak lam lawng a kawlnak hi a si. Ivanka hi amah pumpaak bakin cun phungbuar in sualpalhnak ngaingai a ngei lem lo nain, Trump a velchum chungah a um i sualpalhnak a tuahtu hna he cun pehtlaihnak cu a ngeih ve caah, zeican dah a vaan a that rih lai, ti hi conh hau a si rih.Chelsea Bawi


Pu No Er\n“Sazaci No Er” tiah mi tam nih an auh i, ka pu hi 1930-2012 kum [kum 82] chung hi vawlei ah caan a hmang. A nunchung ah mi tampi fim chim in ca a thiamter hna. Mi tampi nun a sersiam. Mi tampi nih an upat. Mi tampi nih an dawt. Fa (a nung rih mi) pa kua a ngei i pa sarih hi taang hra an awng.\nKa pu nih hin bia a ka ruah pah tawn i, oi khat cu Mandalay TTC (Teachers’ Training College) an kai lio kong a ka chimh. Mah lio ah cun taang sarih awng cu “cataang saang” ah rak cang hna kaw, ralkap nan luh ah cun bawi nan si lai e tiah an rak kamh hna rua. A lut mi cu an rak si taktak rua. Ka pu cu, “Ka pu, ziah na rak luh ve ko lo?” tiah ka rak hal i, “Na nu amah lawng zeitin he ka kaltak hnga e!” a rak ka ti. Ka pu le ka nu cu tta-far fang khat veve si hna kaw, ka nu tta lo i ngoltak cu a rak ruat kho lo. Mah tluk cun ka pu nih cun ka nu cu a dawt. Ngacun fang khat zong khi ka nu lo in a ei lo. A lu lei a kan tanh zawn, a mei lei a kan tanh zawn a rak si. Mah ka nu a dawtnak cu a tule kan cung ah tampi a lang.\nA tule ca i a rak sian ning cu, ka u Tha Meng pa nupi tthit ah khin tta man ah marlei an rak hauh hna. Rian ni ah [maw a hlan ah dek] zeitin dek bia a rak um rua i, ka pu nih cun an marlei khaap sarih cu a chung ti a thleet duak i a va laak. “Thla Cung ca’h zei dah ka sian lo?” a rak ti. Mahti i a tule a kan dawt nak ah an nupile zong kanmah tluk in a dawt dih hna. Kan farle vale zong.\nTaang ruk ka cawn lio ah typhoid in ka nau Vangte he kan rak zaw i si-inn ah sau kan rak um. Kan celh ti lo i chuah kan rak hal i Hniarlawn ah kan tlung. Vangte cu aa rel deuh. Kei cu kan vun nih ka ruh a khuh fang khi a rak si. Ka pu cu a rak ra i, cawhnukbu bu hnih a rak iken i, a pemh i, mitthli tla hrulh in bu khat cu a hmuhhngan ah a rak ka dinter. Mah tluk tha ka ngeih lo bu cun bu tan ka rak din khawh, Cinzah or in. Mah lio ah cun cawhnukbu a ngei mi cu abeengbai an rak si lai. Mah hnu zong cun atu le atu hi a rak kan zoh.\n1973 kum ah kan nau Tial Nawn (kum 5) a rak thi i, ka pu nih cun a thlaan kong zeizong tawl a rak rel dih [ka ule le Halkha ka pu That Tu pa nih mirangvawlei an rak khaan rua ka ti, PWD ah rak ttuan kaw). A thlaanlung cattial zong thim ciammam in ka pu nih cun a rak ttial. A ttial mi cu 2 Korin 4:12, “So then death worketh in us; but life in you” ti a rak si [ka philh lo]. Mah ka nau thlaan cu Hniarlawn thlaan ah mirangvawlei i aa ser hmasa bik [pawl] a si rua ka ti.\nThlaan kong ah lan ning law, a nu le a pa zong thlanglei Vamdir i an um lio ah an rak thi ko nain, khua aa tthial lai a si rua, Vanzaang ah a hon vui hna. A fater Thlanthalng Farrawn ah a rak thi i, mah zong cu ahnu ah a ruh a va laak i a patar le a nutar thlaan kam ah cun a rak phum ve. An inn thlang i thlaan kaupi khi pathum thlaan cu a si [aho nih rak kan chim hna hlah kaw, ka putar le ka pitar thlaan a si hmanh hngal lo in a cung ah lente kan rak icelh leen aisawh]. Mah tluk cun ka pu cu thisa le ruhkhua a hlam, miphunpi bantuk in. An ka chimh i, hlanlio Laimi hi an thih i an ivui tik ah mithi cu ruak zual nak puan in an fun hna i, an lu le an ke paar in an ttem hna i, mahti cun an rak vui hna rua. Ruak kuang a ser hmasa bik tu hi ka pu a si an ti. Atu an tual thlang i pathum thlaan cu ruak kuang he vui hmasa bik si dawh an si.\nKa pu i mi tampi a tei hna nak cu thing ttha a hman khawh khi a si. Rinpi ah an rak chiah i, Rinpi mi nih an rak dawt tuk i, tlor thing zong an rak sianh. Mah cu a thiar i atu an inn ah khin tlor thing tampi aa tel. Pu Bik khi a minkeep ah Ang Uk a si i, ka putar hi ang thing a rak ngei leen ve rua. Thing ttha hman cu sapi lu taar tluk in an rak sunhsak i min zong ah an rak isak cu a si. Mah ka putar cu maw a lawh zeidek ka pu zong cu thing ttha ttha he inn a sa. Far musen le tung fekfek a bunh hna. Tlor zong cu a hman. Pa fel a sii a lang.\nThihlum hi mittuan an si i, ka pu hrimhrim hi cozah rian a ttuan bu ah dumhau le lo tuah in a ttuan taktak. Mitam ngeih lo fu, banhla, epal, piar, theithu, dumchuak thil a tthing lo. Khual hmanh nih tampi an tem. Kannih hna chinchin cu khua kan hlumh ti lo hnu i kan tlun chel hmanh ah ar thau thau a kan thah. Fu thlum le ban-al cu chim hau lo. Hniarlawn vialte ah khualtlung an ngam nak bik hi ka pu inn a si lai tiah ka zumh. Lunglawmte i a tlunter lo mi khual an um lai tiah ka zuum hrimhrim lo.\nKa pu i mi le mah a kan dawt nak hi chim awk tampi a um nain ca i ttial ah cun tlawm tuk ah aa chuah ding a si ca ah izohchunh awk a tlak nak le a tlak lo nak tu careltu ca santlai kho ding ah ka ttial lai.\nFel: Ka pu le ka nu cu an fel rumro ko. Daithlaan thlaam an leng hin lo. Ka pu cu politics ah, cozah rian ah, rualchan le mi kong ah, nunphung rian ah, krifabu rian ah, lo le duum rian ah, azei lei hmanh ah a fel lo nak hmuh awk a har lai. Fel cu a tlinh bak tiah ka ruah.\nHmaan: Ka pu le ka nu i hmaan le dik an cuh ning hi cu USA cozah duh phun tuk an si. Hmaanlo thlaam hrimhrim an leng lo. Cu ruang ah aho hmai poh ah an ral a ttha i ttih mi minung an ngei lo. Ka pu a hmaan ning cu, typhoid i ka damka ah siangin kai ding le kai lo ding ka pa he kan rak icaih. Kum cheu deng ka bau cang tik ah kai tthahnem ti lo ding bantuk a rak si. Ka pa nih cun khumvoi ca tal ah a fawi deuh hnga ti khi a rak ruat. Kei nih kai lo lawlaw, lo i riah i duh poh tuah, ka rak duh tuk. Ka pu cu ka pa nih cun a rak hal i, ka pu nih cun, ni tam tuk a bau cang i phung a tlinh ti lai lo e a rak ti. Ka bau phehpiak i luh zong a rak ruat lo. Mah tluk cun thil hmaan a duh, a ka dawt ko bu ah. Dawt ruang i thil hmaan lo tuah nemmam ruat lo in dawt ko zong ah adik cu aa tlaih. Mah zawn hi ka pu ka upat tuk nak pakhat a si.\nTuan lio Lai Ram i siangcachim a cawng mi hna hi taang sarih hrawng an rak tam. Mandalay TTC an vong kai i mah vial cu an cawn mi a si. Educational psychology tehna nemmam an rak cawng lo. An cawn vial he saza rian rak ttuan cu an si i, tuk le uk in siangngakchia reep rak izuam tehna a rak si. An tuahser nak in si seh, an hmurka in si seh, ngakchia lungthin an rak hliamkhuai nak hi tampi a um lai tiah ka zumh. Siangcachim cu chim lo rian thiang a ttuan mi hmanh nih mi lungthin an hliam ve. Mah zawn tu cu ngaihthiam an hau i tuchan mi i icawn awk an si hnga lo.\nKa pu nunchung ka thlir ah hin phun tampi in ka thlir. Cu hnu ah upat awk rua ka upat.\nDawtnak: Tluang le lai, mi le mah, dawt a bau lo.\nDik: Dik le hmaan ah ka pu a kiim lai lo tiah ka zumh.\nSantlaih: Ka pu i ca a thiamter mi an tam. Hlawhserh chom in a tuah si ko hmanh seh hlawh serh chom cun pei rian thiang cu an ttuan i mintthat kan coh ve ko hna cu. Ca thiamter le nunlam hmaan i chiah cu vawlei rian ah cun a biapi tuk ve.\nTtan: Ka pu cu paduhlo a si i a tuah mi rian ah ttan lo a duh lo. Zung rem lo zong a duh lo.\nRo: Ka pu i a kan roh mi ah pakhat cu Hniarlawn Tuanbia a si. A kut bak i a ttial mi cauk te keimah a ka chiah i ka ken ko. Hniarlawn tuanbia an ttial mi ka hmuh mi lak ah ka pu ttial mi hi laak awk a tlaak bik rua ka ti. Zeitik ah dek ka chuah te lai.\nKa pu ka hngalhka hi Rinpi i a rak um lio a si rua ka ti. Zarh dongh ah a hong tlung i aa thawh tthan ah khin ka nu nih kan tthintthang in a rak thlir tawn. Fiantlu chak Innhmun pawng ah khin thing i lam a phenh lo nak zawn te a rak um i, ka nu nih cun, “Na pule lam te” tiah a rak ti. Ka upat hnu pi tiang mah zawn cu kan tthintthang i ka hei hmuh poh ah, “Ka pule lam te” tiah ka ti zungzal. Ka pu nih cun, “Zerusalem, Zerusalem, kan phak ttheu lai khua that bik cu, maw van Zerusalem” ti hla khi ka theihhngan ah a rak sak rua. Inhmun pawng lam te cu Zerusalem kal nak lam ah ka rak rel. Zerusalem kal nak lam cu khuazei in a kal a si hmanh ah, “Kan phak ttheu lai khua ttha bik cu, maw van Zerusalem!” a ti, ka pu nih.\nNun hlun le zuun ruah zawn ah cun ngaih lo awk le ngaihchiat lo awk a tthat lo. Nain ka pu a thih ruang tu ah cun ngaihchiat ka duh lo. Ka pa a si ah, ka pu a si ah, minchia lo in tartlung zaw faak lo in, a nunnak dongpaar a phanh tiang an nung i, anmah ruuninn te ah teem lo ing lo in “khua” dang ah an lan. Thlua an chuak. Thlua a chuak mi hna cu a chuak [rih] lo mi kannih hna nih ttah awk an um lo. Kanmah tu hi an ngaih kan chiat awk a si men lai ka ti.\nKa pu a dihdongh lai ah hin ka pi ttelifawn in ka cahchimh i, “Rak ikal ai kon seh; kan rong cio te lai i vancung khua i kan iton hlan ah mithi khua ah kan itong te lai” ka ti.\n“Hi vawlei ah khua hmung zungzal ding kan ngei lo;\nHmuh bal lo mi khua thar kan or.” –Hebru 13:14


AA HI MAH RUANGAH HIN RALTUK AN TTIH TUK CANG – The Chinlung Post\nAugust 17, 2021 admin Lenhloi 0\nAA hi Rakhine mipi an fak sual lai hi kan phang..” timi chuanlam he raldoh hi an țih cang. Cucu mah zawn lawng ruah mi lungput ruangah a si. AA nih an ruah mi cu, Rakhine caah hin Rakhine thazaang ngeihmi lawng in an tuak tikah, kawl ralhrang hi kan tei kho lai lo timi aphi(answer) a chuak. An ruah nak kha mahzawn lawng ruahmi,ruahnak a si caah tu hnu i raldoh țhan ding kha an țih tuk cang.\nKhattelei ah Rakhine rampi dirh an duh..an thazaang nih a tlinh fawn lo..atu i ram kip i EAOs pawl he federal ram ser ding ah le a hme deuh an ti i an dohthlen nak hi..kawl ralhrang kut tang ah an cawl khawh ti lo. An duh taktak mi cu Vui lu pi a si. Atu cu, Vui lu pi kha uico te nih a kalpi khawh ti lo bantuk in lam laklaw ah an buai ngai. Kawl ralhrang nih kahdaih nak chuanlam in an ram ah meithal an puah bal lo nain..atu cu AA kha an zumh țhan tilo caah raldoh ding in an i timhlamh țhan tikah Rakhine ram ah raldohnak a chuak țhan sual lai tiah,thinphan nak bia an chim țhan hoi.\nRaldohnak hi kan hrial khawh ko lai tiah an ruah sual i,kawl ralhrang he an i rem ban tuk tein an um ko nain kawl ralhrang nih kan duhmi hi aa kan pe taktak bal lailo ti kha an hngalh thluahmah tikah cun, raldohnak lam lei kha an kal a hau tho ko.A dik lo mi ruahnak le biakhiah nak ruangah AA an buai cang. Caan a tlai rih lo..nan lungthin i thleng u. Raldo ții u sih tiah kan sawm lo. Nanmah ruahnak le nanmah a si ko. Credit.Htainlinnay.\nCabia dang: Kum 20 chung ah US ralkap 2,448 nih Afghanistan caah an nunnak an pek i $ 1 trillion tluk dih in an sersiam hna. A cozah ralkap 350,000 tluk cu kum 20 chung deng training an pek hna i hriamnam thatha an pek rih hna, nain minung 70,000 tluk nih ni 10 chung lawngah phirphatlik loin an dawi daih hna! Thah viar lawlaw tlak an si dih, US cozah mawhchiat ding a pelpawi taktak hmanh a um lo.\nNangmah pate /nute cu miram caah phaisa piakhat thawh cu chim lo miphun caah $100 thawh hmanh na sian tung lo? Nupi le fate he a um ve mi US ralkap minung 2500 tluk nih an nunnak an pek cang hmanh kha a zat tuk cang lo maw? Mahtluk sifak le harsa kan tam lio ah $1 trillion tluk a hman hi America mi kan sung tuk cang lo maw? US na mawhchiat ding asi ahcun Afghanistan ah raltuk dingah na min kan rak in pek piak ve lai na duh lai maw? Credit: Chelsea Bawi\nUS NA MAWCHIAT DING ASI AHCUN RALTUK DINGIN NA MIN PEK PIAK NA DUH LAI MAW


CNF Vice Chairman Dr. Lian Hmung Sakhong Nih Nihin A Chim Mi Bia – Chin World News Evening\nFebruary 20, 2020 Salai Van Chin News\nCNF Vice Chairman Dr. Lian Hmung Sakhong nih, “Kanmah Chin Ralkap hi inntek taktak cu kan si. Chin Miphun Ni a kan lawmhpi tu nan dihlak cung ah kan i lawm. Rampi Ruahnakpetu Daw Aung San Suu Kyi cung zong ah kan i lawm. Daw Aung San Suu Kyi hi Myanmar ram Ruahnakpetu lawng siloin Democracy ah kan nu bik zong a si.\nAtu Chin Miphun Ni kan tuahnak khua Thantlang hi Pu Lal Luai khua a si. Pu Lal Luai cu kan caah nunnak a petu Chin mi kan pa asi. Nu hna caah biatak tein a rak cawlcang mi asi. Ni hin kan ram kan zoh tik ah Panglong Cahren chung um mi hi kan tuanchuah khawh lo caah nihin tiang ramchung ral a daih khawh lo hi asi. Cucaah atu lio remdaihnak kong ah hi Panglong Cahren chung a um mi hi tling khitkheh in kan tuanchuah a herh,” tiah a chim.\nRelchih: Daw Aung San Su Kyi nih a chim mi bia. A Kum 72nak Chin Miphun Ni honnak ah Myanmar Ram Ruahnakpetu Daw Aung San Suu Kyi nih, “Chin Ramkulh cu thanchonak ah a der bik a si ko rih. Cucaah hi thanchonak a um khawh nakhnga, papek in Chin Ramkulh cu thanchonak rian kan tuan khawh tawk kan tuan. Chin Ramkulh hi ka phak a tam ngai cang.\nCu chung ah Chin Ramkulh cu intuar khawhnak le dinfelnak nan ngeih hi ka hmuh khawh. Cun Chinmi hna i zumhawktlak nan sinak zong hi kan upat hna. Cu zumhawktlak sinak cu Rampi remdaihnak kan tuahnak ah a herh bik mi a si. Democracy Federal ram kan ser khawh nakhnga kan zapi in kan tanti a herh,” tiah a chim. Credit: Democratic Voice of Chin-DVC